ועדת החוקה, חוק ומשפט, כנסת 23, פרוטוקול מספר 133, 2020-11-03 09:00

יעקב אשר: שלום רב, אני מתכבד לפתוח את הישיבה.

יעקב אשר: על סדר-היום, הנושא הראשון: בקשת הממשלה בדבר הארכת הכרזה על מצב חירום בשל נגיף הקורונה לפי חוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020.

יעקב אשר: לאחר מכן נמשיך בדיון שהתחלנו אותו אתמול לגבי ההצעה של תיקון חוק הסמכויות המיוחדות (הוראת שעה))(אזור תיירות מיוחד.

יעקב אשר: אזכיר לכם שלפי חוק הסמכויות, הממשלה צריכה חמישה ימים לפני שבכוונתה להמשיך את מצב החירום - מי מציג מטעם משרד הבריאות?

גור בליי: רק אתן את המסגרת – לפי סעיף 2א לחוק הסמכויות, כתוב ששוכנעה הממשלה כי יש סיכון ממשי להתפשטות רחבה של נגיף הקורונה ולפגיעה משמעותית בבריאות הציבור, ובשל כך מתחייב לנקוט פעולות מכוח הסמכויות הקבועות בחוק זה – רשאית היא להכריז על מצב חירום בשל נגיף הקורונה.

גור בליי: לא תכריז הממשלה כאמור אלא לאחר שהובאו בפניה עמדת שר הבריאות וחוות דעת מקצועית מטעם משרד הבריאות בעניין.

גור בליי: בהתאם לשינויים שנעשו בהצעת החוק, בחקיקת חוק הסמכויות פה בוועדה לפני כשלושה חודשים, ונכנס לחוק, סוכם שכל ההארכה של מצב החירום, מעבר לקביעה הראשונית, צריכה להיות מאושרת מראש על-ידי הוועדה.

גור בליי: הממשלה צריכה להביא את זה חמישה ימים לפני סוף מצב החירום שבתוקף באותו זמן, והוועדה מוסמכת לדון ולהחליט אם היא מאשרת או לא.

גור בליי: במקרה הזה מצב החירום הנוכחי פוקע ב-5 בנובמבר.

גור בליי: הביאו לנו את זה חמישה ימים קודם, ועכשיו הוועדה צריכה להחליט האם היא מאשרת את בקשת הממשלה, להאריך ב-60 ימים נוספים, מ-5 בנובמבר עד 3 בינואר את מצב החירום הזה.

גור בליי: יש בפניכם חוות הדעת האפידמיולוגית, את הרקע העובדתי.

גור בליי: אני מבין שהם יציגו את זה גם בעל-פה.

גור בליי: אני גם מדגיש שמצב החירום הזה הוא תנאי להפעלת כל הסמכויות מכוח חוק הסמכויות – גם הקלות יותר, כמו התו הסגול, עד המחמירות ביותר – סגר – כל הדברים הללו מחייבים את ההכרזה על מצב חירום.

יעקב אשר: מצב החירום הוא הפלטפורמה שממנה באים כל הדברים האחרים.

יעקב אשר: בבקשה.

אריק האס: שלום, ד"ר אריק האס, בריאות הציבור.

אריק האס: אציג לכם את התחלואה נכון לסוף השבוע שעבר, שבת.

אריק האס: פה אתם יכולים לראות את מספר המקרים המאומתים בכחול.

אריק האס: בכתום אתם יכולים לראות את המספר המצטבר.

אריק האס: עד סוף שבוע לפני שלושה ימים היינו ב-314,000 מקרים סך הכול.

אריק האס: תוכלו לראות כמה זמן לקח לנו להכפיל את מספר המקרים, בשבוע 37 – היינו בסביבות 150,000, ובשבוע 31 היינו באזור 72,000.

אריק האס: כל כמה שבועות אנחנו מכפילים עצמנו עם ירידה מסוימת בשבועות.

אריק האס: פה אתם רואים את מספר הבדיקות שבוצעו כל שבוע.

אריק האס: אנחנו מתקרבים למעל 4.5 מיליון שבוצעו רק לאבחון הנגיף – לא כולל בדיקות ההחלמה.

אריק האס: גם פה אנו מכפילים עצמנו ביחס לאיפה שהיינו, למשל, בשבוע 35.

אריק האס: עכשיו סיימנו שבוע 44.

אריק האס: איפה שהיינו, למשל, בשבוע 28 – כל כמה שבועות אנחנו מכפילים במיליונים את מספר הבדיקות.

אריק האס: פה רואים את התחלואה הקשה.

אריק האס: פה האנשים שהגיעו למצב קשה כל שבוע.

אריק האס: פה המספרים המצטברים.

אריק האס: גם פה יש הכפלה כל כמה שבועות.

אריק האס: בחום יש האנשים שהגיעו למצב של הנשמה מלאכותית.

אריק האס: גם זה עלה בכמה שבועות.

אריק האס: עכשיו התחיל לרדת רק בשבוע האחרון, אז עדיין יש לא רק תחלואה מבחינת מאומתים אלא תחלואה קשה – אנשים שמגיעים לסכנת חיים.

אריק האס: פה רואים את הנפטרים.

אריק האס: בסגול רואים את הפטירות כל שבוע.

אריק האס: באדום – מספר מצטבר.

אריק האס: גם שם יש הכפלה, קצת יותר מואצת.

אריק האס: רואים ירידה בשבועות האחרונים אבל עדיין הרבה חולי קורונה מתים כל שבוע.

אריק האס: פה רואים את התפלגות הגיל.

אריק האס: פה זה האנשים שאומתו בכל גיל, מתחילת האירוע.

אריק האס: קבוצות הגיל המובילות זה 10 עד 19 ו-20 עד 29, וגם עוד כמה גילאים שהשיעור הרבה יותר גבוה מאחרים.

אריק האס: פה זה פיזור גיאוגרפי – לפי מחוז.

אריק האס: המחוזות המובילים בשיעור זה אשקלון וירושלים.

אריק האס: אחריהם תל אביב ומרכז.

אריק האס: דרום, חיפה וצפון יש להם שיעור מאומתים פחות.

אריק האס: לדעתנו חשוב לשים את הקורונה בהקשר של העולם, אז זו מפה מה-WHO, מפה של מספר מתים למיליון אוכלוסייה.

אריק האס: רואים את המדינות בעולם.

אריק האס: פה רואים את העלייה במספר המקרים במשך הזמן.

אריק האס: אירופה – הם ממש בחודש או בחודש וחצי האחרון התחילו לקחת חלק משמעותי בתחלואה.

אריק האס: היבשות האחרות ממשיכות, אבל העלייה המואצת היא באירופה.

אריק האס: פה הדרג של ישראל בכמה קטגוריות, לעומת מדינות אחרות.

אריק האס: מבחינת שיעור המקרים למיליון אנשים, אנו במקום שביעי.

אריק האס: אם לוקחים רק מדינות עם לפחות מיליון תושבים, כדי לנטרל את האפקט של מדינות קטנות, אנחנו אפילו במקום רביעי בעולם.

אריק האס: מצב חולים במצב קשה עד קריטי – 29, עם שיעור מבחינת הנפטרים, מספר אבסולוטי – 41, אבל אם ניקח שיעור – מקום 35 בעולם.

אריק האס: אם ניקח מדינות לפחות עם מיליון תושבים – במקום 27.

אריק האס: אנחנו עושים הרבה בדיקות, ואם ננטרל את זה לשיעור, אנו במקום 17.

אריק האס: אם ניקח רק מדינות גדולות של לפחות מיליון תושבים, אנחנו במקום שישי בעולם.

אריק האס: פה רואים את הרמזור.

אריק האס: אתם יודעים איך אנחנו נותנים ציון לפי מצב התחלואה האזורי המקומי בישובים.

אריק האס: למרות שהסגר הוכרז ב-18.9, והמשיך לעלות, רק ב-28 אנו רואים מפנה או מצב של שיפור.

אריק האס: אני מסב תשומת לבכם בסוף הגרף, בימים האחרונים – רואים עלייה.

אריק האס: עדיין המספרים סבירים, אבל אנחנו מאוד מודאגים שאנחנו יכולים להגיע חלילה לתחלואה נרחבת בכל האזורים, כפי שהיה, ואז כמובן נעשה סגר נוסף.

אריק האס: אנו מנסים למנוע את זה בכל תוקף.

אריק האס: זו הסיבה שאנחנו חושבים שנכון להאריך את התקנות לחירום.

יעקב אשר: תודה רבה.

יעקב אשר: מישהו רוצה להוסיף?

יעקב אשר: או נלך להצבעה?

יעקב אשר: אני מצביע.

יואב סגלוביץ': אני רוצה לשאול – אתמול היה דיון בוועדת ביקורת המדינה ומעניין אותי לדעת, מה אחוז הנפטרים בבתי החולים הסיעודיים?

יואב סגלוביץ': זה לא רלוונטי אמנם להכרזה.

אריק האס: הנתון קיים אבל לא הכנתי אותו.

אריק האס: אפשר להכין ולהחזיר לכם, אין בעיה.

אריק האס: לא נתבקשתי.

יעקב אשר: אם אפשר להעביר את לוועדה, ומנהל הוועדה יעביר את זה לחברי הוועדה.

יואב סגלוביץ': חומר למחשבה – אתמול ועדת ביקורת המדינה עשו פילוח של נתונים גם מדוח המבקר, ואלא אם כן יתקנו אותי ממשרד הבריאות – משהו כמו למעלה מ-30% הנפטרים מבתי החולים הסיעודיים.

יואב סגלוביץ': יש לזה משמעויות מאוד כבדות.

יואב סגלוביץ': 30% מהכלל.

יואב סגלוביץ': נחכה לנתון מדויק ממשרד הבריאות, אבל אני חושב שזה מקרין על הרבה מאוד דברים, בלי קשר לשאלת ההכרזה שעומדת בפנינו.

יואב סגלוביץ': זה נתון שמשמעותי לנו בקבלת החלטות בהרבה מאוד תחומים.

יעקב אשר: בסדר.

יעקב אשר: אני מעלה להצבעה את בקשת הממשלה בדבר הארכת הכרזה על מצב חירום בשל נגיף הקורונה לפי חוק סמכויות מיוחדות להתמודדות עם נגיף הקורונה.

יעקב אשר: מי בעד?

יעקב אשר: מי נגד?

יעקב אשר: מי נמנע?

יעקב אשר: הצבעה בעד הבקשה – 3 נגד – 1 הבקשה אושרה.

יעקב אשר: הוועדה אישרה את בקשת הממשלה על הארכת ההכרזה על מצב חירום.

יעקב אשר: תודה רבה.

יעקב אשר: נחזור לדיון שקיימנו אתמול.

יעקב אשר: אני מציע, כדי שניכנס ישר לעבודה – סיכמנו אתמול את הדיון, שמענו את רובם.

יעקב אשר: מי שלא – נשמע היום.

יעקב אשר: נשמע את ההערות על הסעיפים עצמם.

יעקב אשר: בישיבה אתמול ביקשנו, ומה שעלו הנושאים שהתחדדו במיוחד, מעבר לתיקונים כאלה ואחרים שהייעוץ המשפטי יעדכן אותנו במהלך הדיון – הנקודות המרכזיות שעלו כאן:

יעקב אשר: נקודה אחת כללית על כך שאין סיבה שהחוק יהיה רק ספציפית עם שמות של מקומות.

יעקב אשר: הדוגמה הקלאסית היא אילת וים המלח.

יעקב אשר: ביקשנו שהממשלה תותיר לעצמה את האפשרות לבדוק ולקבל החלטות גם על אזורים אחרים, אם הם עומדים באותם קריטריונים, אם הם מתאימים.

יעקב אשר: אנו לא מחייבים, אבל ציבורית זו, אני חושב, הרוח שעלתה פה מכל חברי הוועדה.

יעקב אשר: אנו מאפשרים לממשלה ולא קובעים את זה כחקיקה פרסונלית על מקום מסוים.

יעקב אשר: זה לא מקובל, ואם היינו מנסים להכתיב ישובים אחרים בתוך החוק, הייתי יכול להבין את ההתנגדות של משרד הבריאות, אבל אם אנחנו נותנים לממשלה את שיקול הדעת, ואומרים: תבדקי את לבד אם מקומות כמו טבריה או אחרים יכולים להיות בעניין הזה או לא, ותחליטי לבד – כי אם בסוף בגלל לחץ מקצועי ולא לחץ פוליטי, תחליטו עוד כמה ימים שאתם רוצים לנקוט באותו הליך גם במקום אחר – אתם צריכים, לפי הצעת החוק כרגע, לבוא ולפתוח את החקיקה הראשית ושוב שלוש קריאות וכו'.

יעקב אשר: אין היגיון בזה.

יעקב אשר: יש להגיע לנוסח שיהיה סביר, ויש גם הצעת הממשלה בעניין, שהממשלה תודיע מה היא רוצה לעשות.

שלמה קרעי: רק שלא יתקעו הכול.

יעקב אשר: זה בדיוק מה שאני פונה למשרד הבריאות – לא לתקוע הכול.

יעקב אשר: וכשנקרא את התיקון נבין שאנחנו לא קושרים ימי הממשלה אלא הפוך.

שלמה קרעי: לפי מה שהבנתי, ברגע שנעשה דבר כזה, שר הבריאות יאמר: אני לא מוכן, ויתקע את החוק.

שלמה קרעי: תפסת מרובה – לא תפסת.

יעקב אשר: השאלה מה זה מרובה ומה זה מעט.

שלמה קרעי: אני מסכים עם הקריטריונים לגמרי, אמרתי אתמול.

יעקב אשר: נאמר את דעתנו ונציג את הנוסח שלנו.

יעקב אשר: אם הממשלה לא תרצה, נתמודד עם זה אחר כך.

יעקב אשר: סוג כזה של דו-שיח של ממשלה מול ועדה אינו ראוי, מה גם שזה מגיע מכל קצוות הבית.

יעקב אשר: והדבר הנוסף, לא פחות חשוב – הדרישה שעלתה גם מכיוון ראש העיר ומאחרים, שהפתיחה לא תהיה רק על נושא המלונאות אלא במקביל עם פתיחה מבוקרת של דברים נוספים.

יעקב אשר: אנחנו לא מכתיבים כרגע אותם דברים אלא נותנים כיוון דרך.

יעקב אשר: שמענו פה בדיון את הכאב של אנשים בעניין, כי אתה לוקח עיר ועושה בה מלחמת אזרחים – חלק מהאנשים יוכלו לחזור לפרנסה מלאה, וחלק יעמדו בצד ועיניהם כלות.

יעקב אשר: אז נכון שאין תעודת ביטוח על כל הענפים.

שלמה קרעי: אם אתה לא מאפשר אירועים במלון- - -

יעקב אשר: זה גם וגם.

יעקב אשר: אני לא רוצה להיכנס לפירוטים.

יעקב אשר: ראש העיר, בבקשה.

מאיר יצחק הלוי: אני מודה שאני אחרי לילה לבן ואני מאוד טעון.

מאיר יצחק הלוי: רק רוצה לבקש מחברי הכנסת דברים שלדעתי הם ברורים – אנחנו נמצאים פה באמצעי חוקי שתכליתו לקחת עיר שנמצאת בשבר הקשה ביותר שהיתה בשבעים השנים האחרונות, ולמען איכות ההחלטה אני מבקש שתראו את 80% מתושבי אילת המובטלים.

מאיר יצחק הלוי: תראו את המצב של נהירה לאגף לשירותים חברתיים.

מאיר יצחק הלוי: תראו את ההגירה השלילית ותראו משפחות שלמות שלא התפרנסו כבר חצי שנה ואין להם שום אופק.

מאיר יצחק הלוי: בבואנו לקבל את ההכרזה אני מבקש שתושבי אילת, שנמצאים במצב חריג, יהיו לנגד עיניכם.

מאיר יצחק הלוי: ברור לי שזה קורה.

מאיר יצחק הלוי: אני רק רוצה לדייק את זה.

מאיר יצחק הלוי: אני קיימתי הבוקר שיחה ארוכה עם שר הבריאות.

מאיר יצחק הלוי: התרשמתי מאוד מגודל ההזדהות שלו עם הקושי שהעיר עוברת וההבנה שלו שצריך לסיים את הסאגה הזאת, ויפה שעה אחת קודם.

מאיר יצחק הלוי: העיר לא תוכל למשוך עוד ועוד מצב שבו 80% מתושביה יושבים בביתם ללא פרנסה, ללא שנורקל כלכלי ובמצב של שבר שהוא בלתי אפשרי.

יעקב אשר: זה מעניין לעניין באותו עניין.

יעקב אשר: יש נקודה נוספת, שהועלתה, לגבי ההגדרה של מחלימים, שהוא נכון לשימוש באילת וגם בדברים נוספים – לפי החלטות של הממשלה, הוא לא גורף, לא נותן פטור, והערות נוספות.

יעקב אשר: אני מציע כרגע – נתחיל בהקראה.

יעקב אשר: נקריא, אדוני היועץ המשפטי – יש בפני חברי הוועדה הנוסח.

יעקב אשר: יואב, בבקשה.

יואב קיש: לגבי הנושאים שדיברת עליהם, אתחיל מהשלישי, נושא תעודת המחלים.

יואב קיש: זה משהו שנכנס משתי סיבות: אחת, היושב-ראש רואה בזה חשיבות ורוצה לקדם את זה.

יואב קיש: זה צעד ראשון בעניין.

יואב קיש: זה גם דומה למדיניות כמחלים, אחרי שהחולה שב מחו"ל.

יואב קיש: הנושא של תעודת מחלים בעקבות גם הבקשה של יו"ר הוועדה, וגם אירוע שעובד כבר בשדה התעופה, יש פה זהות.

יואב קיש: אנו ודאי לא חושבים שזה צריך להיכנס בהעמקה בנושא החקיקה מלבד מה שצוין בנוסח שהממשלה העבירה כי זה יכול בסופו של דבר רק לייצר מורכבות ולא להקל.

יואב קיש: לא רואים שום צורך לשנות את מה שהכנסנו בנוסח הממשלתי.

יואב קיש: שני דברים נוספים – אחד לגבי פתיחת העיר.

יואב קיש: אני יודע שראש העיר שומע אותי.

יואב קיש: הכוונה שלנו, להתייחס לאלת כאי ירוק – וזה לא רק למלונות; זה גם למסעדות, לעסקים, מגבלות עיר ירוקה שיקבלו אותם מוקדם יותר בגלל כל הנושא של כל מי שנכנס, נבדק.

יואב קיש: עולה השאלה, בגלל מה שאתם דנים בו – האם להכניס את זה לחוק או לא.

יואב קיש: אני חושב שלא צריך את זה בחוק, כלומר יש לנו הכלים לפתוח כל מה שאנו רוצים במסגרת עיר ירוקה.

יואב קיש: דווקא ההכנסה את זה לחוק בסופו של דבר יכולה לגרום לנו קשיים בהפעלת הדבר הזה.

יואב קיש: אני יכול לחשוב על אלף מקרים איך נגלה שבאיזושהי אטרקציה כזו או אחרת יש בעיה ואנו לא יכולים לפתוח, ובגלל שהחוק מחייב את כל החבילה ביחד - כל העסק מתעכב.

יעקב אשר: הוא לא מחייב את כל החבילה ביחד.

יואב קיש: אני מציע לא להוסיף את הצימוד הזה.

יואב קיש: הוא רק יכול להפריע.

איתן גינזבורג: זה חוסר הבנה של הדברים שנאמרו פה.

איתן גינזבורג: זה מאפשר לממשלה את שיקול הדעת, מה מתוך החוק להפעיל עכשיו, מה אחר כך.

איתן גינזבורג: איפה להפעיל תו סגול, איפה לא, אבל במקום לחזור לחקיקה ראשית- - -

יואב קיש: אני לא צריך לחזור לחקיקה ראשית.

יואב קיש: תבדוק עם היועץ המשפטי.

יואב קיש: גם היום אני יכול להחליט בדיוק מה שאתה אומר.

יואב קיש: אם הייתי חושב שאני באירוע שאני צריך לחזור כדי לפתוח את המסעדות בעיר עצמה – אתה צודק 100%.

יואב קיש: אבל אני יכול לעשות את זה - לא צריך לעשות את זה בחקיקה.

יואב סגלוביץ': אנחנו חושבים שכן צריך לקבוע דברים לממשלה.

יואב סגלוביץ': ברור לגמרי מה הממשלה רוצה – שניתן לה את החבל, ויותר נשחרר.

יואב סגלוביץ': ויותר לא יראו אותנו מטר.

יואב סגלוביץ': יש לנו ניסיון רע עם הדבר הזה מול הממשלה.

יואב סגלוביץ': יש דברים שלמדנו דרך פעילות הממשלה מולנו.

יואב קיש: במקרה הזה, זה פשוט לא נכון, כי אני במקרה הזה לא צריך את זה בחקיקה.

יעקב אשר: גם לא צריך את הוועדה.

יעקב אשר: אפשר לשלוח מכתב וגמרנו.

יעקב אשר: אין שיקול דעת, אין תשובות.

יעקב אשר: אם אתה עונה תשובה על הנושא של המחלימים למשל, ענית מילה שאני לא מבין אותה - כנראה במשרד הבריאות מבינים יותר – זה עלול לייצר מורכבות.

יעקב אשר: מה זה לייצר?

יעקב אשר: איזו מורכבות?

יעקב אשר: כשאתה מדבר על נושא של פתיחת הדברים הנוספים – הרי ההצעה שלנו לא אומרת מה לפתוח ומתי.

יעקב אשר: היא מתווה את הדרך לממשלה.

יעקב אשר: היא לא מחייבת.

יעקב אשר: אמרת פה רק לפני דקה שזה מחייב הכול כחבילה אחת.

יעקב אשר: לא היו דברים מעולם.

יעקב אשר: תקראו את החומר קודם.

יעקב אשר: אתם לא קוראים את החומרים, אתם הולכים עם כוחנות, שכל דבר שאומרים לכם, לא נראה לכם - ואם לא, תשרפו את המועדון.

יעקב אשר: אז תשרפו אותו כבר בהתחלה.

יעקב אשר: למה אחר כך?

יעקב אשר: למדתי מיושב-ראש ועדה קודם, שעדיין יש מה לומר.

יואב קיש: אם זה מה שאתה מציע, אין בעיה.

יואב קיש: אני לא בוויכוח אתך.

יואב קיש: אתמול באתי לוועדה, שמעתי את שלוש השאלות שביקשתם.

יואב קיש: יכול להיות שלא הבנתי טוב.

יואב קיש: למשל, בנושא של הצימוד של המסעדות והאטרקציות, אתה אומר: לא צימוד.

יואב קיש: זה רק אם רוצים – אז בבקשה.

יואב קיש: לא מפריע לי.

יואב קיש: אבל שמעתי אתמול אמירה ברורה שאמרו לי רק בצימוד.

יעקב אשר: אף אחד לא אמר את זה.

יואב קיש: אם שיניתם את דעתכם, או אם לא הבנתי טוב ואתה מדבר שהרעיון הוא רק להגדיר את זה כאפשרות – ודאי שזה לא משנה.

יואב קיש: אני לא קראתי את הנוסח שהגשתם הבוקר.

יואב קיש: אני עונה לשאלות שנשאלתי אתמול.

יעקב אשר: לכן אני מציע- - -

יואב קיש: אבל אני חייב לתת תשובות לשאלות ששאלתם אותי אתמול.

יואב קיש: לכן באתי.

יואב קיש: אני רוצה לענות לשאלה שהבנתי גם בפתיח שלך שאתה מתייחס עליה.

יעקב אשר: גם עליה יש לנו נוסח שאינו מחייב בכלל.

יעקב אשר: בבקשה.

יואב קיש: אמרתי לך שאשאל את השר.

יואב קיש: אני לא מתייחס כרגע לנוסח.

יואב קיש: הבאתי את הדיון שהיה, חלקו אולי גם מתקיים עכשיו על שינוי ההגדרות והפיכה לקריטריונים והרחבה פוטנציאלית של המסגרות האלה.

יואב קיש: אני מבין גם את ההיגיון.

יואב קיש: יותר מזה – כנראה אם הייתי יושב בכיסא שלך – פעם ישבתי בכיסא דומה, גם הייתי אומר: קחו את זה.

יואב קיש: אני רוצה להסביר את עמדת השר, ויש גם אודי קלינר שירחיב.

יואב קיש: בזה אסיים ותלכו לדיון ולהקראה - אנחנו נתייחס בסוף לכול.

יואב קיש: הנושא המרכזי הוא שכמות הלחצים והדרישה להגדלה של האירוע הזה גורמת למצב שאפילו להתחיל עם אילת וים המלח, זה יכול להיכשל.

איתן גינזבורג: למה?

יואב קיש: אנחנו באירוע – יודע את זה גם חבר הכנסת גינזבורג, כי דיברתי אתו על זה – אתה יודע בצורה ברורה, דיברתי עם השר והוא מבקש בצורה ברורה: בוא נתחיל עם אילת ועם ים המלח.

יואב סגלוביץ': אנחנו לא עובדים אצל השר.

יואב סגלוביץ': כנסת ישראל היא המקום שבו כיכר העיר מתקבלות החלטות לגבי חקיקה.

יואב סגלוביץ': עם כל הכבוד לשר, איני עובד אצלו.

יואב סגלוביץ': הדיון הזה משהו מופרך.

יעקב אשר: תשובות הזויות.

איתן גינזבורג: מה מפריע אם לממשלה עומדת הפריבילגיה להחליט איזה אזור יוגדר?

איתן גינזבורג: לא לכנסת, לא לוועדה, לא באישור הוועדה.

איתן גינזבורג: היא תחליט שזה רק ים המלח ועין בוקק, ועוד חודש תחליט שזה גם טבריה.

איתן גינזבורג: מה הבעיה עם זה?

איתן גינזבורג: לומר לי: אם זה לא יהיה רק אילת ועין בוקק לא יהיה חוק – תסביר לי למה.

יעקב אשר: לא בטוח שאתה נהנה לענות כל זה.

יעקב אשר: יש לי הרגשה שדעתך היא כמו דעתנו בעניין הזה, אבל אתם הולכים בשיטה לא חכמה, שמתאימה לאזורים מסוימים באירופה, ולא המערבית.

יעקב אשר: אני לא מצליח להבין.

יעקב אשר: אם היינו באים כחברי ועדה כוחניים, והיינו אומרים: אנחנו רוצים בין המילה אילת לבין המילה עין בוקק רוצים את טבריה – היית אומר:

יעקב אשר: אתם לא רציניים, אתם רוצים לפוצץ.

יעקב אשר: אנחנו באים עם נוסח שאפילו עדיין לא קראת אותנו, ואומרים: אילת ועין בוקק אין ספק שהם הדגל.

יעקב אשר: נותנים שיקול דעת לממשלה בקריטריונים מסוימים לקבל את ההחלטה הזאת.

יעקב אשר: ריבון העולמים, חבר'ה – שכחתם מה תפקידה של כנסת.

יעקב אשר: אני רוצה שתזכיר את זה לשר הבריאות שהיה יושב-ראש הכנסת ושמר על מעמדה.

יעקב אשר: אני רוצה להזכיר לך כאחד הפרלמנטרים הטובים שהיה בכנסת.

יעקב אשר: הגזמתם.

יעקב אשר: אולי רק בכוחנות אתכם זה נכון.

יעקב אשר: לא באלגנטיות.

יואב קיש: אני אומר לך בצורה הכי ברורה – אתם סוברנים, ומי שיחליט על החוק הזה, זכותם המלאה לעשות כל שיקול שתרצו.

יואב קיש: ויואב סגלוביץ לא עובד אצלי ואף אחד לא עובד אצלי.

יואב קיש: אני משקף לכם את עמדת הממשלה.

יואב קיש: זה תקנות שאתם לא מקדמים - לא מתקדמות.

יואב קיש: תקנות שאתם מאשרים - מתקדמות.

יואב קיש: אנחנו באירוע שעובד בפיקוח דמוקרטי ופרלמנטרי, ואי-אפשר להתייחס למשהו אחר בעניין הזה, ואני האחרון שאנסה פה, אבל מצד שני, אי אפשר לא להבין את עמדת הממשלה.

יואב קיש: אפשר לא להסכים איתה.

איתן גינזבורג: היית מפקד, יואב.

איתן גינזבורג: אתה מנהיג פוליטי.

איתן גינזבורג: שר הבריאות הוא מנהיג פוליטי.

איתן גינזבורג: לשמוע תשובה כזו שאנו מבקשים שיהיה כתוב, אני מצטט: רשאית הממשלה להכריז במקום על העיר אילת, יהיה כתוב:

איתן גינזבורג: על אזור מסוים בישראל ולמנוע את זה כי אתם חוששים מלחץ – זה התפקיד שלך כממשלה לעמוד בפני לחצים ולקבל החלטות.

איתן גינזבורג: זה תפקיד של כנסת.

איתן גינזבורג: שומעים אנשים, שומעים עמדות, יש לחצים ובסוף מכריעים.

איתן גינזבורג: לא מבין את זה.

יואב קיש: מבחינתנו, אילת וים המלח זה פיילוט ראשון.

יואב קיש: אם הוא יצליח, ואני בסימן שאלה מאוד גדול לאור התחלואה – אני מאוד מודאג ממה שקורה בתחלואה – אז ייתכן שיבוא שלב נוסף.

יואב קיש: אין בכוונתנו לייצר פה מתווה לפתיחת בתי מלון בכל מדינת ישראל.

יואב קיש: זכותך לא להיות מאושר מכך.

יואב קיש: אני מבין את זה.

יואב קיש: אני מציע שתכינו את הנוסח ואודי יעביר לנו ותהיה התייחסות בסוף.

יואב קיש: עמדתנו הובהרה.

יעקב אשר: תודה רבה.

יואב סגלוביץ': תראו איזה מצב הגענו.

יואב סגלוביץ': אני אומר את זה הרבה זמן, יעקב: תציעו לנו נוסח ונראה אחר כך.

יואב סגלוביץ': הוא התבלבל.

יואב סגלוביץ': הממשלה התבלבלה.

יואב סגלוביץ': נעשה נוסח ונצביע עליו.

יואב סגלוביץ': אני במיעוט, ברוב – נצביע עליו, כאן.

יואב סגלוביץ': לא שם.

יעקב אשר: ברור לחלוטין.

שלמה קרעי: עוד נקודה, שהזכרתי אתמול, לגבי הנושא של 48 שעות.

שלמה קרעי: בדרך כלל כתוב, לפי נוסח החוק: 48 שעות מרגע ביצוע הבדיקה.

יעקב אשר: חבל עכשיו נאומים.

יעקב אשר: אני רוצה להקריא.

יעקב אשר: גם נקריא את ההצעה שלנו.

יעקב אשר: הנוסח ייצא עם ההצעה שלנו.

יעקב אשר: אם הממשלה תחליט שהיא לא רוצה - שתודיע לנו מה היא רוצה ומה לא.

יעקב אשר: שתעשה מה שהיא לא רוצה.

יעקב אשר: אני חושב שאנחנו באים עם דברים מאוזנים ולא קיצוניים ובטח לא אופוזיציוניים.

יעקב אשר: צורת הניהול הזה, כזה ראה וקדש - וזה הכול - דווקא בדוגמה הזאת, זה הדבר האחרון שצריך לקרות.

יעקב אשר: אני מציע שנתחיל ונתקדם.

יעקב אשר: אגב, בחלק מהנוסחאות, שאנחנו מציעים פה, והן לא כל כך רבות - הן חלק מהצעת החוק שאיתן וקבוצת חברי כנסת הגישה שצמוד לחוק הזה.

יעקב אשר: זה לא משהו חדש, משהו בעייתי.

יעקב אשר: כמובן, גם נשמע את הערות הממשלה, אבל העיקרון צריך להיות ברור לכולם.

יעקב אשר: בבקשה, נתחיל להקריא.

גור בליי: נקריא את הנוסח הממשלתי עם ההערות שלנו.

גור בליי: כמובן, גם הניסוחים של שלוש ההערות שהזכיר היושב-ראש פתוחים לדיון.

גור בליי: זה נוסח ראשוני שמופיע פה כדי שיהיה על מה לדבר, כדי שזה לא יהיה באוויר.

גור בליי: הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 3) (אזור תיירות מיוחד – העיר אילת או אזור עין בוקק–חמי זוהר), התשפ"א–2020.

גור בליי: תיקון סעיף .

גור בליי: 1.

גור בליי: מה שבשחור זה נוסח הממשלה.

גור בליי: מה שבעקוב אחרי שינויים זה ההצעות.

גור בליי: ההצעות שהיושב-ראש דיבר עליהן בעקוב אחרי שינויים זה מוצהבות, והצעות אחרות רק בעקוב.

גור בליי: בחוק סמכויות מיוחדות להתמודדות עם נגיף הקורונה החדש (הוראת שעה)- - -

יעקב אשר: אני רוצה להקריא גם את הנוסח הממשלתי וגם את הנוסח הזה יחד, שנגמור את הסיפור של ההקראה.

גור בליי: התש"ף

גור בליי: –2020‏ (להלן – החוק העיקרי), בסעיף 1 –

מוגבל" יבוא: ""אורח" – מי שניתן לו מקום לינה במיתקן אירוח;";

מוגבל" יבוא: ""אזור תיירות מיוחד" – אזור העיר אילת או אזור עין בוקק-חמי זוהר, שהממשלה הכריזה עליו כאזור תיירות מיוחד;"; כמובן, אם ישתנה ההסדר הספציפי – נשנה גם את ההגדרה.

מוגבל" יבוא: נגיע להסדר הספציפי בהמשך.

הקטין" יבוא: ""אישור החלמה" – אישור על כך שאדם הוא מחלים, שניתן לפי סעיף 20 לפקודת בריאות העם, 1940‏ ; "בדיקת קורונה" – בדיקת נשאות לנגיף הקורונה;";

מוגבל" יבוא: ""הכרזה על אזור תיירות מיוחד" – הכרזה לפי סעיף 12א;";

רפואי" יבוא: ""יחידת אירוח" – יחידה במיתקן אירוח המשמשת לאירוח ולנופש וכוללת חדר אחד לפחות, ובו מיטה, חדר רחצה ושירותים;";

"מזון" יבוא: ""מיתקן אירוח" – מקום אירוח הכולל 11 יחידות אירוח לפחות, המיועד לספק לציבור אורחים בלתי מסוים ומתחלף, שירותי לינה ושירותים נלווים, בתמורה, לפרקי זמן קצובים וקצרים; "מפעיל מיתקן אירוח" – בעל הרישיון או ההיתר להפעלת מיתקן אירוח כמשמעותם בסעיף 4 לחוק רישוי עסקים, התשכ"ח–1968‏ ;";

משותף" יבוא: ""תוצאה שלילית בבדיקת קורונה" – תוצאת בדיקת קורונה עם ממצא שלילי ל–nCov;".

יעקב אשר: נעשה הקראה וסעיף.

שלמה קרעי: העניין הוא שהבדיקות, לוקח זמן עד שמקבלים את התשובות, 48 שעות לקבל בכלל.

שלמה קרעי: אדם עושה את הבדיקה ביום חמישי כדי לקבל אולי את הבדיקה ביום ראשון, ואז זה כבר לא רלוונטי.

שלמה קרעי: צריך 72 שעות או 48 שעות מרגע שמקבלים את התעודה ולא מרגע ביצוע הבדיקה.

גור בליי: זה לא בסעיף הזה.

גור בליי: אני מדבר על פרקי הזמן של הלינה.

גור בליי: בפרשנות שלכם – למה יש התוספת של פרקי הזמן הקצרים?

גור בליי: ושאלה שנייה, לגבי מקום אירוח שכולל 11 יחידות אירוח לפחות – זה מוציא צימרים שכרגע פתוחים מכוח התקנות – אבל כמובן, זה לא מחייב; פה זה חוק – תקנות זה יכול להשתנות, לעלות ולרדת.

גור בליי: למה המגבלה פה לא כוללת מקומות קטנים יותר בנוסף ל-11 יחידות אירוח?

דודו קובנסיאנו: ברשותכם אענה.

דודו קובנסיאנו: דודו קובנסיאנו, יועמ"ש תיירות.

דודו קובנסיאנו: לעניין ההגדרה של פרקי זמן קצובים וקצרים, יש פה הגדרה של מתקן אירוח.

דודו קובנסיאנו: אין הכוונה למתקן שאמור לשמש לשהות קבע של אורחים.

דודו קובנסיאנו: לכן אנו משתמשים בפרקי זמן קצרים וקצובים.

דודו קובנסיאנו: מבחינת משרד התיירות, תייר זה מי שניתנת לו ויזת שהייה בארץ.

דודו קובנסיאנו: היא מוגבלת בהגדרה ל-90 יום.

דודו קובנסיאנו: אני מניח שברמה הפרקטית, מאחר שרק תושבי ישראל יגיעו להתארח, איני רואה מצב שמישהו יישאר לגור באילת או בים המלח.

דודו קובנסיאנו: אבל אנו רוצים לומר בהגדרה שזה לא מקום מגורים.

דודו קובנסיאנו: זה ההגדרות שמשמשות אותנו באופן רוחבי לכל מיני נושאים הקשורים בתחומי התיירות.

דודו קובנסיאנו: לגבי 11 יחידות אירוח – זו הגדרתנו לבתי מלון.

דודו קובנסיאנו: אל"ף, באזורים שביחס אליהם אנו מדברים, קרי אזור המלונות באילת ואזור המלונאות בים המלח אין צימרים.

דודו קובנסיאנו: הסיבה שהחרגנו בהגדרה או הכללנו רק בתי מלון ולא צימרים זה מהסיבה הבריאותית שברגע שאתה מכניס צימרים, בתוך העיר אילת יש הצימרים ויש חשש לעירוב בין התושבים לאורחים.

דודו קובנסיאנו: לכן נבחרו שני המקומות, הרעיון הבריאותי היה, ליצור גם מבחינה פיזית, אזור המלונאות באילת מרוחק מהעיר עצמה.

דודו קובנסיאנו: אם אתה מכניס גם את הצימרים, נוצר העירוב.

דודו קובנסיאנו: בים המלח – אין שם כלל תושבים.

דודו קובנסיאנו: זו היתה הסיבה.

דודו קובנסיאנו: פרקטית אין שם צימרים.

שלמה קרעי: אבל צימרים מותר בלי שום קשר, נכון?

דודו קובנסיאנו: נכון.

גור בליי: צימרים מותר היום מכוח התקנות.

גור בליי: זה פה חוק.

גור בליי: לכן יכול להיות תיאורטית שתקנות באות, מתחלפות, וזה הסדר קבוע.

גור בליי: הרי יש שם דירות אירוח, באילת.

גור בליי: אייר BNB.

דודו קובנסיאנו: כן.

דודו קובנסיאנו: הסיבה היא בריאותית, כדי למנוע את העירוב בין תושבי העיר - זה רלוונטי לאילת.

איתן גינזבורג: אני לא מבין את עניין העירוב.

איתן גינזבורג: הרי בסוף אדם שמגיע, ליחידת אירוח או צימר - אין הרבה מגע עם התושב עצמו.

איתן גינזבורג: הוא מקבל את הדירה, וממשיך.

איתן גינזבורג: מה ההבדל בין זה לשהייה במלון?

שלמה קרעי: הצימרים פתוחים, זה לא רלוונטי.

איתן גינזבורג: כיוון שאנחנו עוסקים כעת בחקיקה ראשית, מה שאתה אומר, בחוק הראשי שאפשר לתת מלון ואי-אפשר צימר.

איתן גינזבורג: זה לא נשמע לי סביר.

איתן גינזבורג: מה ההבחנה בין מלון לצימר?

גור בליי: צימר או אייר BNB.

נינא כהן קרן: אמרנו מלכתחילה שצימרים נפתחים באחד השלבים הראשונים, הרבה לפני בתי מלון, והם אכן נפתחו.

נינא כהן קרן: לגבי הפריסה של בין 4 ל-11 יחידות אירוח – אגב, מדברים בעיקר על אילת וים המלח; מאוד יכול להיות שמדובר על קבוצה ריקה – איני יודעת כמה מתחמי אירוח יש כאלה, אבל במסגרת התקנות יש לממשלה אפשרות להתקין לפתוח עוד עסקים באזור, אז מאוד יכול להיות שיתייחס גם- - -

איתן גינזבורג: כיוון שאנו עוסקים בחקיקה ראשית, האם יש מניעה לתקן את ההגדרה הזאת?

איתן גינזבורג: כי אם ממילא צימרים נפתחים לפני בתי מלון, ופה אנחנו מאפשרים את פתיחת בתי המלון - ממילא צריך לפתוח את הצימרים.

איתן גינזבורג: אתם אומרים לפי ההגדרה שאי-אפשר לפתוח צימרים בחקיקה הראשית הזאת.

איתן גינזבורג: אפשר בתקנות.

איתן גינזבורג: לפי החוק הזה, לא.

מאיר יצחק הלוי: יש באילת מאות אייר BNB, יחידות אירוח שיגיעו לשם רק אנשים שמגיעים עם אישור שהם בריאים.

מאיר יצחק הלוי: המחויבות של בעלי האייר BNB לקלוט אנשים שמוכיחים את בריאותם.

איתן גינזבורג: אני לא מבין.

איתן גינזבורג: הרי אייר BNB זה גם שכירות.

איתן גינזבורג: הרי אי-אפשר למנוע מאדם לשכור דירה באילת.

נינא כהן קרן: אייר BNB איני רואה בעיה.

איתן גינזבורג: גם צימרים אני חושב שלא צריכה להיות בעיה.

איתן גינזבורג: אני חושב שההגדרה פה מאוד מחמירה, ולא רלוונטית.

איתן גינזבורג: אם מכריזים על האזור כירוק, הוא אזור ירוק.

אודי קלינר: אני נוטה להסכים.

איתן גינזבורג: נמשיך.

גור בליי: ההצעה הבאה זה הסעיף שהיושב-ראש הזכיר לגבי הנושא של האישור מחלים.

גור בליי: יש פה הצעה להוסיף בסעיף 4 לחוק העיקרי, אחרי סעיף קטן (ב): (ב1), שיאמר כך: בתקנות לפי סעיפים 6 ו-7 שהותקנו לפי סעיף קטן (א) ובהכרזה על אזור מוגבל לפי סעיף 13(ג) – ייקבעו סייגים להגבלות הקבועות בהן לגבי מי שניתן לו אישור החלמה בשים לב לתכליות המנויות בסעיף קטן (א)".

גור בליי: בעצם – אולי היושב-ראש יתייחס לעניין, אבל משפטית, האמירה היא שצריך להתייחס בתקנות שייקבעו לעניין הגבלות הסעיפים שהזכרתי – תכף אסביר למה – לנושא של אישור החלמה.

גור בליי: בשים לב לתכליות – אלה שמוזכרות ב-4א - זה הסכנה למניעת הידבקות וכן הלאה, בהנחה שכאשר אנו מדברים על מי שיש לו אישור מחלים, תופסים אותו כמי שהסכנה להידבקות ממנו היא נמוכה מאוד או אפסית, כפי שהצעת החוק הזו מתייחסת אליו.

גור בליי: בכוונה ההתייחסות פה ספציפית לסעיפים 6 ו-7 ולאזור מוגבל, כי כשמדובר בפתיחת עסק או מקום פתוח לציבור, אז הסכנה לא נובעת בהכרח מאותו אדם עצמו אלא מהתקהלות הלקוחות.

גור בליי: לכן מדובר פה רק לעניין הגבלות אינדיבידואליות שחלות על אדם – כניסה ויציאה, אלף מטר וכן הלאה.

גור בליי: אין הכוונה שאם אדם הוא בעל מסעדה, ויש לו אישור, הוא יכול לפתוח מסעדה, כי ברור ששם הסיכון הוא מהלקוחות מהמסעדה.

גור בליי: הכוונה לאותו אדם ספציפי.

גור בליי: זו ההצעה.

איתן גינזבורג: מה משרד הבריאות אומר?

אודי קלינר: זה באמת נושא מורכב ונמצא על שולחננו.

אודי קלינר: יש פה עבודת מטה עצומה על השאלה של מה המשמעות של תעודת מחלים ובאיזה מצבים אפשר להשתמש בזה.

אודי קלינר: זה נושא מורכב, מה המשמעות של תעודת החלמה.

אודי קלינר: יש לנו השאלות לגבי הדבקה חוזרת, יש השאלות של איך אפשר לאכוף את זה ומה התשתית ההצגתית שבו אתה מראה שהחלמת או לא.

אודי קלינר: יש הרבה מסביב.

אודי קלינר: אנחנו בעיצומה של עבודת מטה בשאלה השאלה.

אודי קלינר: אנחנו לא חושבים שעכשיו דרך זה צריך לתקן את החוק השני.

אודי קלינר: זה בהחלט על שולחננו.

אודי קלינר: הנושא שלנו עכשיו – עיר תיירותית.

אודי קלינר: סגן השר הציג את עמדתנו העקרונית, לכן אנו חושבים שלא נכון עכשיו.

שלמה קרעי: גם כאן

שלמה קרעי: אנחנו לא קובעים ולא מאלצים אלא אומרים: בתקנות ייקבעו.

נינא כהן קרן: יש פה משהו חדש, שהיושב-ראש התייחס באופן עקרוני לסוגיה, גם אודי וסגן השר התייחס.

יעקב אשר: שמעתי.

יעקב אשר: לא הסכמתי עם מילה אחת של סגן השר בכל שלושת הנושאים.

יעקב אשר: אתה אומר שיש הרבה שאלות.

יעקב אשר: אנחנו הרבה זמן כבר עם השאלות.

יעקב אשר: אנחנו מצפים ממשרד הבריאות, לא לומר שיש שאלות – אותן אנחנו שואלים.

יעקב אשר: אנחנו רוצים תשובות.

יעקב אשר: ישב כאן במקום שלך לפני כחודש ומחצה פרופ' גרוטו.

יעקב אשר: הוא אמר: אנחנו הקמנו צוות משימה לעניין.

יעקב אשר: הוא עובד נהדר, באמת.

יעקב אשר: חודש וחצי.

יעקב אשר: זה לא משהו לעומתי, שמישהו בא להרוויח רווחים.

יעקב אשר: הראיה הכי גדולה זה החוק הזה, שאתם מביאים פה, שבגלל שרציתם לתת פתרון מסוים, השתמשתם בכלי הזה.

יעקב אשר: כלומר זה כלי.

יעקב אשר: השאלה אם הולכים אתו רחוק מאוד, האם הולכים אתו חצי רחוק.

יעקב אשר: הרי זה הכול ניהול סיכונים.

יעקב אשר: כל התפקיד שלכם היום בהגדרת מצב החירום הזה, שאישרנו רק עכשיו את ההכרזה, הוא ניהול סיכון.

יעקב אשר: זה המקצוע שלכם.

יעקב אשר: לכן אני מצפה מכם לתשובות ולא לשאלות.

שלמה קרעי: אנחנו גם לא קובעים להם מסמרות.

יעקב אשר: נכון.

יעקב אשר: אנחנו אומרים שהדבר הזה יישקל בתקנות אצלכם כדבר אינדיבידואלי לחלוטין.

יעקב אשר: הוא לא מתיר דברים באופן אוטומטי.

אודי קלינר: אתם מחייבים אותי לקבוע סייג.

אודי קלינר: אולי אחרי שאשקול הכול, לא ארצה לקבוע?

יעקב אשר: אז איך אתה קובע אותו פה?

אודי קלינר: החלטתי נקודתית.

אודי קלינר: יכול להיות שבאזור מוגבל לא ארצה לקבוע.

אודי קלינר: פה אתה מחייב אותי לקבוע סייג.

יעקב אשר: אין לי בעיה, שתציעו הצעה לניסוח קצת אחר.

יעקב אשר: מקובל.

יעקב אשר: מה שאני כן חושב, וזו דעתנו - יש פה כלי.

יעקב אשר: כמו שאנו יודעים להשתמש בזה בנושא טיסות, חזרה מחו"ל – אגב, הטריד אותי אתמול והיום עוד יותר, שאלה מחוץ – נסעו אנשים ליוון לנופש, כשהיתה ירוקה.

יעקב אשר: עכשיו היא אדומה כבר.

יעקב אשר: מה קורה כשהם חוזרים?

אודי קלינר: אסביר את המנגנון של המדינות האדומות הירוקות.

אודי קלינר: בעיקרון פעם בשבועיים יש עדכון של הצו של המנכ"ל, חותם, שאומר מי אדום ומי ירוק.

אודי קלינר: מתקיים דיון מקצועי לפני שהוא חותם על הצו.

אודי קלינר: יש צוות שלם שעובר על נתוני המדינות, וממליץ.

אודי קלינר: בגלל השינויים התכופים שיש עכשיו באירופה, העלינו את התדירות מפעם בשבועיים לפעם בשבוע.

אודי קלינר: יוון עלתה עם דגל של אזהרה מאוד חמור.

אודי קלינר: נראה בדיון הקרוב מה השמך המגמה.

אודי קלינר: אם נראה מגמת החמרה – וההמלצה תמיד נכנסת לתוקף שבעה ימים אחרי כדי לתת אפשרות למי שטס, כמה ימים לחזור.

יעקב אשר: תרשה לי לא להבין את שיקול הדעת.

יעקב אשר: לא אמרתי להשאיר אותו שם.

יעקב אשר: השאלה אם הוא צריך בידוד, לא צריך?

יעקב אשר: בסוף זה המדבק.

יעקב אשר: לא המילה סייג.

אודי קלינר: נכון, אבל המחוקק החליט שפעם בשבוע לעדכן את הצו, ולאפשר שבעה ימים לחוזר.

אודי קלינר: אפשר לשנות את זה.

אודי קלינר: אני חושב שהיה בזה איזון.

יעקב אשר: אני עושה את חובתי האזרחית – לא רק כחבר ועדה - ממנה אותך שליח, להעלות את זה בפני מקבלי ההחלטיות - לפחות עם האחריות.

יעקב אשר: יש פה משהו שמהירות התגובה תוך כדי זה, צריכה להיות חכמה.

יעקב אשר: זה שנתנו לאנשים את האפשרות, זה מצוין.

אודי קלינר: העלינו את הפגישות מפעם לשבועיים לפעם בשבוע, כי אי אפשר כל יום לשגע אנשים.

יעקב אשר: את חובתי האזרחית עשיתי.

יעקב אשר: לגבי המחלים - אני חושב שאין אפשרות להשתמש בזה במקום אחר ולבטל את זה במקום שני לגמרי.

יעקב אשר: אני גם לא רוצה לקבוע.

יעקב אשר: אני לא יודע למה מפחידה אותו המילה סייג כל כך.

יעקב אשר: יש פה יועצים משפטיים לכם וגם לנו שיכולים למצוא את ההגדרה האחרת.

יעקב אשר: אני רוצה שזה יהיה חלק מהכלים שעומדים לרשות המדינה.

אודי קלינר: זה קיים.

יעקב אשר: לא קיים.

גור בליי: זה לא עניין ניסוחי אלא מהותי.

גור בליי: ייקבעו סייגים – הוא חייב לקבוע סייגים.

גור בליי: אם אני כותב:

גור בליי: רשאי לקבוע סייגים – לא עשיתי בזה דבר, כי גם ככה הוא רשאי לקבוע סייגים, גם אם איני כותב.

גור בליי: לכן במובן הזה אפשר ללכת על ניסוחי ביניים, בלי להיכנס למילים המפורשות: ייקבעו סייגים בהתאם לתקנות אלא אם וכו'.

גור בליי: כלומר חזקה שתקבעו סייגים.

גור בליי: אפשר לסטות ממנה.

גור בליי: יש: רשאי לקבוע, שזה לא צריך לכתוב.

גור בליי: זה ברור.

גור בליי: יש: חייב לקבוע, ויש באמצע: תקבע אלא אם.

נינא כהן קרן: יש פה הוראה ספציפית; היא לא אמירה כללית.

יעקב אשר: אבל היא לא הוראה בלתי חוזרת.

אודי קלינר: אפשר לדון על זה.

נינא כהן קרן: גם לא כנוסח של רשאי.

נינא כהן קרן: אני לא בטוחה שזה נכון.

אודי קלינר: אבל 6 ו-7 מתייחס רק לאזורים מוגבלים.

גור בליי: לא.

גור בליי: אזור מוגבל זה 13ג.

יעקב אשר: משרד הבריאות, אתם מכירים אותי.

יעקב אשר: יש לי סבלנות ואני לא כוחני.

יעקב אשר: אני מנסה להיות הגיוני.

יעקב אשר: אודי, אני מקבל את מה שאמרת.

יעקב אשר: אנחנו נעביר נוסח.

יעקב אשר: תנסו להגיע להסכמה בעניין הזה.

יעקב אשר: אני חושב – תפסיקו להסתכל על זה כלעומתי - הוא דבר הגיוני, שאתם יכולים מחר להשתמש בו בהרבה דברים.

יעקב אשר: נתתי דוגמה אתמול, שהיינו בסוגיה של מקומות עבודה שאינם מקבלים קהל.

יעקב אשר: נאבקנו פה על חמישה אנשים, עד ארבעה אנשים.

יעקב אשר: מה קורה במקומות שלא מקבלים קהל – זה שלך יש תעודה, זה לא אומר שאתה יכול לקבל קהל, והם ידביקו אחד את השני.

יעקב אשר: אבל מה היה קורה לו שהממשלה היתה משתמשת בזה, ואומרת שאם מותר עד חמישה אנשים במקומות שלא מקבלים קהל למעט עובדים שש להם תעודת החלמה ולא מקבלים קהל אז הכול בסדר?

יעקב אשר: זה יכול לעזור למשק, למוסדות חינוך, כשאתה בונה קפסולות ודברים מסוג זה.

יעקב אשר: אני משאיר את זה לשיקול דעתכם.

יעקב אשר: לא מחייב אתכם.

יעקב אשר: רק אומר – הכלי הופך להיות.

יעקב אשר: אם החשש שלך שאני מחייב אותך להשתמש בזה לכל דבר ועניין - נמצא את הנוסח.

יעקב אשר: נגיע להבנה.

ניצן רוזנברג: הם לא הסבירו מה זה אישור ההחלמה.

גור בליי: מי חתום עליו?

גור בליי: מה המעמד שלו?

נינא כהן קרן: אישור ההחלמה מופיע גם בצו בריאות העם, צו בידוד בית.

נינא כהן קרן: זה בהקשר של אדם שפטור מבידוד – במקרה שנערכת חקירה אפידמיולוגית ומתברר שמי שנחשף לחולה הוא אדם שכבר היה חולה.

נינא כהן קרן: יש גם קביעה שהמנהל יקבע הוראות לגבי מתן אישור החלמה לאדם חולה שהחלים, כלומר בשני ההקשרים זה מופיע.

נינא כהן קרן: זו ההסדרה.

גור בליי: זה אישור פורמלי?

נינא כהן קרן: זה אישור קופת חולים – אודי יוכל להרחיב.

יעקב אשר: מחר אתם רוצים שהאנשים האלה יגיעו למחסום ויציגו משהו.

יעקב אשר: מה הם מחזיקים ביד?

נינא כהן קרן: מי שחלה עכשיו, אחרי 10 ימים ללא סימפטום, יכול לקבל מרופא קופת חולים אישור החלמה.

אודי קלינר: אני חושב שיש קופות חולים, שאפשר לקבל מסרון החלמה.

גור בליי: אז מי שחתום על זה, זה הרופא של קופת חולים?

נינא כהן קרן: כן, לפי הנחיות של ראש שירותי בריאות הציבור.

יעקב אשר: לפני כחודש וחצי, כשגרוטו אמר פה שהולכים לעשות את זה, דובר שהולכים לפתח כרטיס כדי למנוע זיופים של אנשים.

אודי קלינר: זו העבודה.

אודי קלינר: היא לא הסתיימה אך נעשית.

שלמה קרעי: מסרון בלי אישור חתימה אלקטרונית?

יעקב אשר: מתווכחים אתנו על הדבר המקצועי, ועל הדבר הזה, שאדם מסתובב עם פתק שאתה לא יודע מאיזה מכונת צילום הוא צילם את זה - זה כן יהיה בסדר.

שלמה קרעי: מסרון אפשר לשלוח מכל מספר לכל מספר.

אודי קלינר: אחדד.

אודי קלינר: נכון שאפשר לזייף כל דבר, אבל בסוף יש אצלנו עדכון ממוחש מי מוגדר מחלים ומי לא.

אודי קלינר: זה עובר לממשלה.

אודי קלינר: אם מישהו יציג למשטרה את המסרון הזה והם יסתכלו ברשימות שלהם, ויש להם הרשימות של כל המחלימים וכל החולים, ואתה רשום כמי שחולה ולא מחלים - הענישה היא חמורה.

אודי קלינר: זה לא שאין פה גדר.

שלמה קרעי: אז למה צריך אישור?

שלמה קרעי: שהמשטרה יבדקו.

אודי קלינר: עקרונית נכון, אבל אולי יש פער שהמשטרה לא עודכנה או טעות.

אודי קלינר: אפשר לבדוק.

יעקב אשר: אני לא רוצה שכל אחד ייבדק במחסום, כדי לחסוך את הזמן וכו', אבל הגיע הזמן – וזה חלק מבקשת הוועדה בזמנו – שתמצאו לזה פורמט, שלאנשים יהיה אישור פלסטיק כזה או אחר, שהם נקראים נחלמים, או סרולוגיים לסרולוגיים, ושלום על ישראל.

יעקב אשר: כמובן תמיד תהיה ביקורת.

יעקב אשר: אחת לכמה זמן בודקים במחשב.

יעקב אשר: זה דבר שיכולים לגמור אותו.

יעקב אשר: זו בדיוק הסיבה שאני רוצה את זה בחוק, כדי שפעם אחת ולתמיד תסדרו את זה.

יעקב אשר: זה הולך ללוות אותנו תקופה ארוכה.

יעקב אשר: יש היום, לפי המספרים שראינו הבוקר, למעלה מ-320, עוד מעט יהיה 314, 315 אלף אנשים שעברו את זה.

אודי קלינר: זה עדיין 3% מהאוכלוסייה.

יעקב אשר: זה עדיין הרבה.

נינא כהן קרן: גם בעולם אנחנו לא יודעים לומר- - -

גור בליי: זו עמדה לא קוהרנטית.

גור בליי: לפי זה, אפשר להיכנס לאילת - ואתם כבר מתבססים על זה.

גור בליי: לא ברור לי – אתם אומרים: השוטר יכול לבדוק את זה.

גור בליי: השאלה אם הנוהל שלכם, שהשוטר יבדוק את זה?

גור בליי: האדם מציג את המסרון בכניסה לאילת.

גור בליי: ההנחיה תהיה שהשוטר יבדוק את זה גם, או המסרון מספק?

גור בליי: עד עכשיו זה היה תיאורטי אבל בחוק הזה, זה נהיה מעשי.

נינא כהן קרן: זה לא רק מחלים; זה גם מי שיש לו תוצאה של בדיקה שלילית וזה קיים גם לפני שעולים למטוס.

גור בליי: בדיקה שלילית זה משהו אחר.

אודי קלינר: המשטרה תבדוק מדי פעם, תדגום.

מאיר יצחק הלוי: זה בדיוק מה שנקבע.

מאיר יצחק הלוי: יש אישור רופא ומעת לעת עושים בדיקות מדגמיות על-ידי המשטרה.

יעקב אשר: אני בעד, רוצה לרוץ עם זה הלאה.

יעקב אשר: רק שאנחנו, הבלתי מקצועיים שיושבים פה, חושב שעם קצת עבודה יותר מהירה של הוועדה בסיעור המוחות הענק הזה, איך נותנים לאנשים את האישורים האלה וכו', יכלה למצוא כרטיס פלסטיק או משהו כזה.

יעקב אשר: אבל זו המלצה.

יעקב אשר: לא קשור חקיקה.

גור בליי: זה בלי הגבלה, נכון?

אודי קלינר: נכון.

אודי קלינר: אבל העסק דינמי.

אודי קלינר: צריך לזכור – יכול להיות שמחר יהיה כרטיס.

אודי קלינר: יכול להיות שעוד חצי שנה יהיה לי מספיק מדע, ואומר: הכרטיס הזה תקף לשלושה חודשים.

אודי קלינר: אני לא יודע מה יהיה.

יעקב אשר: אגב, זו היתה אחת ההצעות שלנו.

יעקב אשר: הבלתי מקצועיים הציעו, כדי שזה לא יהיה כרטיס לכל החיים, הגנה מקורונה, תעשו את זה לשלושה ארבעה חודשים, ועם הזמן המחקרים ייתנו לנו יותר מידע.

אודי קלינר: אולי להחליף כל שלושה חודשים.

יעקב אשר: קשה להחליט?

אודי קלינר: ההחלטה תמיד קלה.

אודי קלינר: בסוף מה המשמעויות.

יעקב אשר: כשתהיה החלטה, הביצוע יהיה יותר- - - אני מציע, תנסו להגיע לנוסח שיהיה מוסכם – לא שהמילה סייג, תנסו למצוא איזו חלופה.

יעקב אשר: שוב - יבוא יום – ולא יהיה רחוק – שתגידו לנו תודה על זה שדחפנו אתכם לעניין הזה, כי זה חלק מהפתרונות שנמצאים בארגז הכלים שלכם כממשלה.

יעקב אשר: לא שלנו.

יעקב אשר: הלאה.

יעקב אשר: אם יהיה נוסח, הוא יוקרא.

דודו קובנסיאנו: לפי צו הבריאות, כמו שכתוב, זה מי שרופא קבע לגביו שהוא מחלים.

גור בליי: אנחנו עוברים לסעיף שעוסק בנושא של על אילו אזורים זה יחול והקריטריונים שאנו מציעים להוסיף פה.

יעקב אשר: דקה.

יעקב אשר: בשם שר הבריאות, כהצעה – חשבתי את זה לעצמי, בסעיף הזה לפחות – לא דיברו אתי אישית, אבל כהצעה, איתן, אם אנו משאירים בחוק את המילים: העיר אילת או אזור עין בוקק וחמי זוהר או אזורים נוספים שתחליט עליהם הממשלה בקריטריונים האלה – שגם מצד אחד, השארנו את השמות של המקומות שנבחנו, ואזורים נוספים, שהממשלה יכולה – לא צריכה חקיקה מראש.

יעקב אשר: חבל מאוד שיואב קיש בדו-שיח אפילו לא שמע את זה.

יעקב אשר: אחר כך מתקשרים אליך להתקשר אליי.

איתן גינזבורג: למה אתה מחריג את אילת?

איתן גינזבורג: ההצעה שלך, אדוני, היתה – רשאית הממשלה להכריז על אזור מסוים בישראל.

איתן גינזבורג: מחר מכריזה על אילת ועין בוקק.

איתן גינזבורג: למה אתה מזכיר אותם בחקיקה ראשית?

יעקב אשר: כי אנחנו מחפשים פשרה.

שלמה קרעי: גם בתורה יש כלל ופרט, והפרט מלמד על הכלל.

יעקב אשר: מה היה הרציונל שלך בנוסח שכתבת, איתן, שהוא הנוסח המועדף?

יעקב אשר: שלא נצטרך לפתוח חקיקה נוספת, אם תחליט הממשלה מחר שעיר אחרת גם יכולה להיות.

יעקב אשר: אני רוצה שתבדקו את זה ושתביאו את הנוסח, אבל זה מה שנאמר לי על-ידי ראש העיר בשם שר הבריאות.

יעקב אשר: אני מברך על זה.

איתן גינזבורג: שר הבריאות מוכן לנוסח זה?

יעקב אשר: כן.

אודי קלינר: הוא לא מוכן לנוסח הזה.

מאיר יצחק הלוי: דיברתי לפני רבע שעה עם השר, והוא ביקש לא להסיר את השם אילת ואזור ים המלח, וביקש להוסיף שכל אזור נוסף שהממשלה תקבל החלטה.

יעקב אשר: כן.

יעקב אשר: תבדקו את זה.

יעקב אשר: אנחנו ועדה דינמית.

שי סומך: סליחה – שי סומך, משרד המשפטים.

שי סומך: סגן השר קיש דיבר על כך שרוצים שבאילת ובים המלח יהיה פילוט.

שי סומך: אפשר להציע שאפשרות ההרחבה תהיה אחרי תקופה מסוימת.

יעקב אשר: לא רוצה להיכנס לזה.

יעקב אשר: הצעת השר מקובלת עליי.

יעקב אשר: אני חושב שגם על חלק מחבריי.

יעקב אשר: אנחנו לא רוצים שזה יהיה כך.

אודי קלינר: אני ממשיך את הקו של סגן השר – בשנייה שאני פותח את זה רחב – בתיאוריה לפחות, אי-אפשר לפתוח כל מקום – וזו הסכנה.

יעקב אשר: סכנה ללחצים?

יעקב אשר: יש כדורים ללחצים.

אודי קלינר: זה גם עניין מקצועי.

איתן גינזבורג: אתה אומר ששלב 4 זה פתיחת בתי מלון, זו החלטה מינהלית של משרד הבריאות.

איתן גינזבורג: ברמה החקיקתית, זה החלטה מינהלית של משרד הבריאות שהממשלה אימצה אותה.

איתן גינזבורג: מחר היא יכולה בהחלטת קבינט להחליט שאפשר כבר בשלב 2.

איתן גינזבורג: באותו רציונל אנחנו מדברים גם פה.

איתן גינזבורג: אף אחד לא קובע שהמלונות ייפתחו בשלב 2.

איתן גינזבורג: החוק לא מתכוון לזה.

איתן גינזבורג: אבל אם אתם במשרד הבריאות, במשרד התיירות, בממשלה הקבינט מחליט על אזור חדש – החלטתם שהוא אי ירוק, ואתם רוצים לפתוח בית מלון, אתם עושים את זה או בהחלטת קבינט או לפי החוק הזה.

איתן גינזבורג: זה נתון לכם באפשרות גם היום.

איתן גינזבורג: לכן אנו פה רק עוזרים לכם.

איתן גינזבורג: הלחץ של היום, שאתה מקבל על בתי המלון בשלב 4, הוא אותו לחץ שתקבל על אזור חדש.

איתן גינזבורג: זה אותו לחץ.

איתן גינזבורג: הם לוחצים היום וילחצו בעתיד.

איתן גינזבורג: אין הבדל.

איתן גינזבורג: הטיעון של השר קיש הוא בתחום הפסיכולוגיה.

איתן גינזבורג: לא בתחום החקיקה.

נינא כהן קרן: אני הבנתי שהשר אמר שנוכל תמיד לתקן את החוק, ואם אילת היא סוג של פילוט, ייתכן שבהמשך ייבחנו- - -

יעקב אשר: לא מה שנאמר לי, אבל בסדר.

יעקב אשר: עזבו.

יעקב אשר: השר לא אמר כלום.

יעקב אשר: אנחנו נקריא.

גור בליי: אנחנו מציעים פה קריטריונים.

איתן גינזבורג: כמו שקבעתם את סעיף 4, אתם קובעים קריטריונים.

נינא כהן קרן: הקריטריונים נקבעו.

נינא כהן קרן: המאפיינים של אילת גם מבחינה כלכלית תיירותית הם יוצאי דופן.

נינא כהן קרן: גם מבחינה גיאוגרפית.

איתן גינזבורג: הכול כתוב בחוק.

איתן גינזבורג: אם הממשלה תחליט שאין אזור כזה בארץ- -

נינא כהן קרן: אבל היא החליטה בשלב הזה שיש לה מאפיינים שמספיק מייחדים אותה בהשוואה לכל עיר אחרת.

איתן גינזבורג: אנחנו בגישה מרחיבה יותר, שאומרת שאנחנו רוצים לאפשר לממשלה שאת שיקול הדעת, ואם אתם תחליטו שאין עוד בשלב הזה של החיים עוד אזור בארץ שאפשר להכריז עליו כאזור ירוק, כאזור תיירות מוגבל, לא יהיה.

איתן גינזבורג: זה הכול תלוי בידיכם.

איתן גינזבורג: ממה החשש?

יעקב אשר: אני מבקש שבניסוח שלנו יהיה ברוח הדברים שנאמר לי על-ידי השר, יהיה רצון הוועדה או החלטת הוועדה.

יעקב אשר: אם תחליטו שלא- -

מאיר יצחק הלוי: הנוסח יישאר אילת וים המלח כפי שמדובר, והממשלה רשאית לפי שיקול דעתה – אני מניח, לאחר שתתייעץ עם גורמי המקצוע, להכריז על אזורים נוספים כן או לא.

יעקב אשר: זה לא הצעה שלך אלא של השר.

מאיר יצחק הלוי: נכון.

איתן גינזבורג: לפי החוק, הממשלה לא חייבת לפתוח את ים המלח ואילת.

איתן גינזבורג: רשאית ממילא.

איתן גינזבורג: אז רשאית גם אזור אחר.

איתן גינזבורג: היא תמיד רשאית.

יעקב אשר: זה רק לפתור בעיה אחת – לפתוח חוק בשביל זה.

אודי קלינר: אני חושב שהכול ברור.

אודי קלינר: נבדוק את זה שוב וניתן תשובה.

יעקב אשר: אני מציע, שנמשיך, ובינתיים תכינו נוסח ברוח הדברים הללו.

יעקב אשר: נקריא אותו ותיתנו לנו תשובה.

איל זנדברג: הנוסח יהיה חייב לכלול אמות מידה.

יעקב אשר: כן.

יעקב אשר: אתה רוצה להקריא?

גור בליי: גם הצעת החוק הממשלתית קבעה גם לגבי אילת וים המלח תנאים מוקדמים.

איל זנדברג: לא.

איל זנדברג: הבחירה באילת וים המלח משקפת הבנה שיש משהו מיוחד בהם.

איל זנדברג: הייחוד הזה לא משתקף בנוסח החוק.

איל זנדברג: יש אחר כך עוד תנאים נוספים - לתנאים להכרזה, לא לבחירה.

איל זנדברג: לכן אם רוצים אזורים –צריך להוסיף גם אמות מידה, שיבחינו בין כל הישובים בארץ לבין אותם אלה שעליהם הממשלה תוסמך בכלל להכריז.

איל זנדברג: אי אפשר להכריז על כל מקום ככה סתם.

איל זנדברג: יש תוספת.

איל זנדברג: החוק בחר בשני אזורים.

איל זנדברג: נקב בשמותיהם.

איל זנדברג: הממשלה הגיעה להחלטה הזו אחרי שהיא בחנה מה מייחד את שני האזורים על פני אזורים אחרים.

איל זנדברג: התנאים הנוספים, שאתם קוראים בהצעת החוק, לא משקפים את הייחוד שלהם אלא באים בנוסף לכך.

איל זנדברג: לכן אם רוצים לאפשר להרחיב את היריעה, ולאפשר אזורים אחרים - צריך שהחוק גם יגדיר, לפי מה יוסיפו?

גור בליי: בוא נלך צעד אחד אחורה.

גור בליי: ברור לגמרי, גם לפי פסיקה של בית המשפט ולפי הגישה של המשפט החוקתי הישראלי, הטבות צריכות להינתן בצורה שוויונית ולפי אמות מידה אחידות והוגנות ושוויוניות בין האזורים השונים.

גור בליי: היו מקרים שגם נפסלה חקיקה בהקשר של הטבות מס שניתנה באופן נקודתי.

איל זנדברג: זה לא בדיוק הטבות, אבל כמובן אנו מחויבים לשוויון.

גור בליי: היה מקרה שנפסלו הטבות מס, ניתנו באופן נקודתי ולא לפי קריטריונים כלליים.

גור בליי: פה יש הסדר שנותן הטבה, וגם מתיר מגבלות מסוימות, אבל גם נותן הטבה – רוצים ישובים שונים להיכנס למסגרת הזאת.

גור בליי: זה גם הטבה למלונות באותו אזור.

איל זנדברג: צריך לכתוב אמות מידה בחוק.

איל זנדברג: יש מחלוקת?

גור בליי: אני מבין שהבחירה באילת ובים המלח, לפי דברי ההסבר, כבר משקפת אמות מידה מסוימות.

גור בליי: במקרה הזה הממשלה אמרה: אנחנו לא מכניסים את אמות המידה לחוק.

גור בליי: אנחנו משתמשים באמות המידה כדי לקבוע אזורים.

גור בליי: את תוצאת ההפעלה נכניס לחוק.

איל זנדברג: רציתי לומר את זה.

גור בליי: אז אנחנו מסכימים.

שלמה קרעי: לא צריך לפרט.

שלמה קרעי: כמו שלא ביקשנו מהם לפרט על אילת וים המלח.

יעקב אשר: ודאי שמה שכתוב פה היום ויכול לשמש כמצפן לעניין הזה, הוא בסדר.

יעקב אשר: שאלתי אם לא צריך לפרט מעבר למה שלא פירטתם כשהחלטתם על אילת וים המלח.

איל זנדברג: אני חושב שצריך לפרט כי החוק היום נוקב בשמות.

איל זנדברג: אם רוצים לתת סמכות לרשות מינהלית להוסיף עוד מקומות, צריך גם להבנות- - -

יעקב אשר: נשמע את ההצעה ונראה מה חסר.

גור בליי: נשנה קצת את הניסוח.

גור בליי: לכן אני מקריא את המבנה.

גור בליי: אחרי סעיף 12 לחוק העיקרי יבוא:

"סימן ב'1: נתאים את זה.

"סימן ב'1: הכרזה על אזור תיירות מיוחד.

"סימן ב'1: 12א.

"סימן ב'1: (א) בתקופת תוקפה של הכרזה על מצב חירום בשל נגיף הקורונה – ופה אנחנו מציעים להוסיף, בלי קשר לדיון עכשיו - וכשעומדות בתוקפן הגבלות האוסרות על פתיחת מיתקני אירוח, רשאית הממשלה להכריז על העיר אילת או על אזור עין בוקק-חמי זוהר או אזור מסוים בישראל- - -

אודי קלינר: אני מקווה שלא נגיע לזה, אבל אם חלילה אילת תהיה אזור מוגבל, אני יכול לסגור את בתי המלון.

איתן גינזבורג: ברור.

איתן גינזבורג: כל התנאי של האי הירוק, שהוא ירוק, ירוק, ירוק.

יעקב אשר: זה מכוסה.

יעקב אשר: אתה ואני לא משפטנים.

איתן גינזבורג: יש פה עולם הפוך.

איתן גינזבורג: פעם ראשונה שאני מרגיש שהכנסת, הוועדה רוצה להעניק סמכויות רחבות ושיקול דעת נרחב לממשלה והממשלה אומרת: לא, אל תיתנו.

איתן גינזבורג: בדרך כלל אנחנו רוצים לצמצם את שיקול הדעת.

איתן גינזבורג: התהפכנו בדעות.

גור בליי: או אזור אחר בישראל – אחרי זה נתאים את הנוסח.

גור בליי: אם התקיימו התנאים כמפורט להלן: יש שלושה תנאים שהממשלה הכניסה כבר כתנאי להכרזה על אילת ועין בוקק: (1) רמת התחלואה בנגיף הקורונה באותו אזור ובסביבתו נמוכה באופן משמעותי – זו הצעת החוק הממשלתית - וכן נמוכה ביחס לרמת התחלואה הכללית בישראל – פה אנו רוצים להוסיף: לפי אמות מידה שייקבעו על ידי הממשלה ויפורסמו לציבור.

יעקב אשר: בסדר.

איתן גינזבורג: מי יקבע אותם?

נינא כהן קרן: משרד הבריאות.

איתן גינזבורג: למה לא הממשלה?

נינא כהן קרן: כי התנאי הראשון – יש גם בהמשך – רק לאחר שנשמעה עמדת שר הבריאות.

נינא כהן קרן: לו יש המומחיות לומר אם התנאי מתקיים.

נינא כהן קרן: אם רוצים השקיפות הזו, אין בעיה.

גור בליי: לפי אמות מידה שיפורסמו לציבור.

גור בליי: ומצב התחלואה הכללית בישראל מאפשר הכרזה על האזור כאזור תיירות מיוחד לפי עמדת משרד הבריאות; (2) ניתן לערוך בדיקות קורונה מיידיות בהתאם להוראות סעיף 12ד(ב), בזמינות ובכמות הנדרשת; (3) לא עומדות בתוקף תקנות כאמור בסעיף 7(א)(1) הקובעות הגבלות לעניין יציאה ממקום המגורים במדינה כולה.

גור בליי: זה התנאים לפי הצעת החוק הממשלתית לעניין אילת ועין בוקק.

גור בליי: ברור שיחולו גם על כל אזור נוסף.

גור בליי: אנו מציעים, בהתאם למה שאנו מבינים, שזה הקריטריונים שהממשלה עצמה הפעילה כשהחליטה על אילת ועין בוקק, ונשנה את זה בנוסח, שלעניין האזור הנוסף התנאים שהוא יהיה צריך לעמוד בהם זה הפעילות הכלכלית של האזור מבוססת בעיקרה על פעילות תיירותית.

גור בליי: דבר שני – הותרת מתקני האירוח והפעילות התיירותית באזור סגורים תגרום נזק חמור לפעילות הכלכלית באזור והתועלת בפתיחתם עולה על הנזק והפגיעה בזכויות שייגרמו בשל ההכרזה; הממשלה שוכנעה כי בשל מספר הכניסות לאזור ומיקומן יש אפשרות לנטר את כניסת האנשים אליו.

גור בליי: אנו מציעים את שלושת הקריטריונים האלה- -

שלמה קרעי: אבל אנחנו לא יכולים לדעת מהן אמות המידה שלפיהן נקבעו אילת וים המלח.

שלמה קרעי: זה לא אלו אמות המידה.

שלמה קרעי: אמות המידה לא נמצאות פה במסמך.

שלמה קרעי: אני חושב שמה שגור אומר אינו מספיק כי יכול להיות שיש קריטריונים נוספים שאמרו שאילת וים המלח כן אפשר עכשיו, ואזורים אחרים – לכן אני לא חושב שצריך להכניס את כל אמות המידה אלא לכתוב בתחילת הסעיף כאן על אזור מסוים אחר בישראל שייקבע לפי אותן אמות מידה.

גור בליי: זו הסמכה רחבה בעיניי מדיי לממשלה.

גור בליי: זה גם לא חידה.

גור בליי: הממשלה יודעת על סמך מה היא בחרה את האזורים האלה.

יעקב אשר: אני מגביל.

שלמה קרעי: לא.

שלמה קרעי: כל אזור שחושב שהוא עומד בקריטריונים האלה, ילך לבג"ץ.

שלמה קרעי: יגיד: לא נותנים לי אזור תיירות מיוחד.

יעקב אשר: יכול ללכת לבג"ץ גם היום.

שלמה קרעי: לא, כי היום יש אמות מידה שלפיהן קבעו את אילת וים המלח.

שלמה קרעי: אי-אפשר להפוך את הסעיפים הבאים לאמות המידה.

יעקב אשר: בבקשה.

סתיו קבלו: הקריטריונים שעליהם אנחנו מדברים הם כלכליים, שמדברים על היקף הפעילות התיירות מתוך הפעילות הכלכלית של האזור.

סתיו קבלו: כלומר אנו לא רוצים – גם בהנחה שתינתן אופציה, לפתוח אזורים אחרים - משרד התיירות מבקש שהקריטריונים שיעמדו הם קריטריונים תיירותיים כלכליים.

שלמה קרעי: קריטריונים בריאותיים, עד כמה האזור מבודד.

שלמה קרעי: זה לא כתוב פה.

סתיו קבלו: זה מופיע בהצעת החוק, בדברי הסבר.

יעקב אשר: זאת ההצעה שלנו.

יואב סגלוביץ': ניתן לאורך בדיקות קורונה מיידיות בהתאם להוראות סעיף – לפני שאנחנו מחוקקים, אנחנו צריכים תשובה ממשרד הבריאות - הם יכולים לעשות את זה?

יעקב אשר: הם אמרו אתמול שכן.

נינא כהן קרן: התשובה היא שכן.

נינא כהן קרן: חשבנו להציע עוד תיקון, נזכיר את זה כשנגיע לסעיף הרלוונטי, אבל חשבנו על תיקון, שיאפשר, אם יש מחסור נקודתי של כמה ימים – שיודעים שעוד שבוע צריכות להגיע עוד בדיקות, כדי שזה לא יגרום לכך שההכרזה תתבטל, חשבנו להציע אפשרות שאפשר יהיה לעשות בדיקות לתושבים למי שמנוי ברשימה בכניסה לעיר, שהתוצאה תימסר להם כמה שיותר מהר לאחר כניסתם לעיר כדי שזה לא יהיה הדבר שיאיין.

נינא כהן קרן: באופן עקרוני ברירת המחדל היא שיש בדיקות מיידיות מהירות.

יואב סגלוביץ': אין בעיה לעשות את זה מחר בבוקר.

יעקב אשר: היא אומרת שאם תהיה בעיה - הם מבקשים.

יעקב אשר: בבקשה.

מאיר יצחק הלוי: אני רוצה לדבר על נושא בדיקות זמניות.

מאיר יצחק הלוי: אנו מדברים על זה שלושה חודשים.

מאיר יצחק הלוי: בינתיים אין בדיקות זמניות.

מאיר יצחק הלוי: אין משהו שאתם מאשרים.

מאיר יצחק הלוי: אני רוצה לבקש שזה לא יהיה גורם שמעכב את החוק, כדי שלא יהיה מצב שיגידו: יש לנו עוד שבוע להתארגן ועוד שבוע עוד התארגנות.

מאיר יצחק הלוי: נכון לעכשיו מדובר על בדיקת צופייה.

מאיר יצחק הלוי: כרגע היא עוד לא קיבלה את האישור הסופי.

מאיר יצחק הלוי: אולי תתקבל עוד יומיים, אולי עוד שבוע.

מאיר יצחק הלוי: אני לא יודע.

יואב סגלוביץ': ברגע שהם אומרים שאין בעיה.

יואב סגלוביץ': אמרו לפרוטוקול שאין בעיה.

יואב סגלוביץ': נחה דעתנו.

יעקב אשר: אני רוצה לתקן את עצמי.

יעקב אשר: כרגע שלחה לי העוזרת של שר הבריאות:

יעקב אשר: עמדתנו לא השתנה – רק אילת וים המלח.

יעקב אשר: זו ההצעה הממשלתית.

יעקב אשר: אני עדיין מקבל את הצעת הפשרה, ואני חושב שנכונה.

יעקב אשר: לתת נצנוץ לאילת וים המלח כי זה נבחן, ולתת אפשרות לבחון גם מקומות אחרים.

יעקב אשר: הנוסח יהיה הנוסח של הוועדה בפשרה הזאת, וכנראה ללא הסכמת משרד הבריאות.

גור בליי: נזדקק לסיוע הממשלה בהקשר הזה, בשביל להבטיח שיהיה שוויון בין אילת וים המלח ובין אזורים אחרים, שככל שלושת הקריטריונים הנוספים שמנינו פה לא משקפים את הקריטריונים שהנחו אתכם כשקבעתם על אילת וים המלח – תקנו אותנו.

גור בליי: ברור שהקריטריונים צריכים להיות אחידים.

גור בליי: אתם יודעים מה הפעלתם.

גור בליי: ושוב – כקריטריונים לשיקול דעת ויתוקנו.

איל זנדברג: למה לא לשקף אותם?

גור בליי: זה מה שאני אומר.

גור בליי: יש לנו עוד שאלות לגבי הדברים שהקראנו, בהצעת החוק הממשלתית.

גור בליי: קודם כל, לגבי הנושא של בדיקות הקורונה המיידיות בזמינות הנדרשת – זה לא רק עניין של כמות; באיזו מידה זה לא יהיה צוואר בקבוק בכניסה לעיר?

גור בליי: יש פה שאלה פרקטית.

איתן גינזבורג: מה זה עניין של החוק?

גור בליי: זה יכול להשפיע על הפגיעה בתושבי המקום.

גור בליי: אם יש 100,000, ויש עמדה אחת, יעמדו שלוש שעות?

סתיו קבלו: לגבי אילת וים המלח, לגבי הנתונים שראינו, לגבי הפריסה – אני חושבת שעניין הכמות תצטרך להיגזר גם מעניין התדירות שבה יתבקשו התושבים, ואז נוכל לתת תשובה.

גור בליי: נגיע לזה עוד מעט.

גור בליי: מה הכוונה?

גור בליי: הבדיקה לוקחת רבע שעה.

גור בליי: נכון?

סתיו קבלו: כן, ברגע שהגעת לבדיקה.

אודי קלינר: הבדיקה יכול לקחת בין רבע שעה לחצי שעה.

אודי קלינר: יש אופרציה מסביב.

אודי קלינר: סך כל ההמתנה תהיה יותר ארוכה – 45 דקות, שעה.

אודי קלינר: קשה להאריך.

יעקב אשר: למה צריך להיכנס לזה?

איל זנדברג: משמעותי מאוד מבחינת הזכויות של התושבים.

יעקב אשר: אתה צודק מיליון אחוז, השאלה – אם זה דבר שנאחז בחקיקה – אני לא בטוח.

יעקב אשר: צריך לכתוב ברמה כוללת, בצורה המיטבית, המהירה ביותר.

גור בליי: אולי אתה צריך לקבוע רף, או רף לגבי התדירות.

גור בליי: אני רוצה להבין עקרונית מה הכוונה.

ניצן רוזנברג: האם נבדק היקף התנועה לתוך העיר והיציאה ממנה של תושבים?

ניצן רוזנברג: יש נתונים שבדקתם, כדי שלא יהיו עיכובים ברמה שפוגעת יותר מדי בתושבים.

סתיו קבלו: עניין התדירות של הבדיקות לא נסגר אז קשה לנו לומר מבחינת נתונים.

סתיו קבלו: אני מניחה שבמועצה אזורית תמר הבעיה הזו קצת פחות קריטית.

יואב סגלוביץ': תני לנסות לעזור, כי כולם רוצים שזה יתקדם.

יואב סגלוביץ': היום יש מאות רבות של אנשים אם לא אלפים שיוצאים מאילת, לאזור אילות, ושנכנסים לאילת.

יואב סגלוביץ': איל אמר שאחד התנאים המרכזיים, שיהיה עיכוב סביר – יש הבדל בין עיכוב של 40 דקות לשלוש שעות – חובה על כולנו לראות שזה יעמוד בתנאים, שזה יהיה סביר.

יואב סגלוביץ': מול זה יש אופרציה של עיריית אילת, אבל יש אופרציה שמשרד הבריאות צריך להיות אמון על הטכניקה שזה עובד.

יואב סגלוביץ': אנחנו מדברים על משהו שצריך להיות עוד יומיים, שלושה.

יואב סגלוביץ': לכן מעבר לשאלות ששאל גור, ואני מתחבר לדברים שאמר איל, כולל דברים שמאיר – ראש עיר - צריך להיסגר, והעלינו קודם, שזה לא רק שיש הבדיקות אלא איך תהיה האופרציה במקום הזה – כי אם, למשל, עם כל הכוונות הטובות, יתעכבו שם שלושה אנשים – יש בעיה עם דבר החקיקה כפי שמנוסח.

אמיר הלוי: ברשותכם, אנו גם נערכים – היות שהנקודות האלה חשובות, וצריך כלכליות לעסק ולווסת את התנועה, ואם כולם באים בין 12:00 ל-14:00 לאילת, אנו יודעים מה יקרה שם.

אמיר הלוי: זה יהיה חלק ממהלך הסברתי שנעשה גם כדי לעודד תנועה וגם כדי להתנהל נכון בתקופת קורונה.

שלמה קרעי: מבחינת משרד הבריאות, מבחינתכם, אם מחר המתווה הזה מאושר, יש בדיקות, אפשר להתחיל בזה?

איתן גינזבורג: סגן השר היה פה ואמר את זה.

איתן גינזבורג: משרד הביטחון אמר שרכש כמות נכבדת של בדיקות מהירות.

איתן גינזבורג: אני מזכיר גם שהבדיקות הן עזרה ראשונה.

איתן גינזבורג: אנחנו מציעים שאנשים יבואו עם בדיקות מוכנות מהבית.

איתן גינזבורג: כמו שאתה נוסע לחו"ל וצריך לעבור בדיקה – זה המודל שאנחנו רוצים שיהיה: שאנשים יבואו עם בדיקות ולא יעשו את הבדיקות בכניסה לאילת ויפקקו את העיר.

איתן גינזבורג: צריך לפני שעולים על המטוס לעבור בדיקה, לצורך העניין.

איל זנדברג: אם מדברים על הבדיקות, יש לי עוד הערה שאני חושב שמוסכמת על משרדי הממשלה: היתה כוונה שאם אין בדיקות, לא יעכבו את התושבים ושאר רשימת המוחרשים.

איל זנדברג: תושבים – אני מתכוון לכל המוחרגים.

איל זנדברג: יכולה להיות תקלה פתאום שאין בדיקות בארץ ואז יצטרכו לבטל את ההכרזה.

איל זנדברג: זה אחד.

איל זנדברג: אבל ייתכן שמשאית הבדיקות נתקעה עם פנצ'ר בירידות מדימונה, בעגה שלנו, וחמש שעות אין בדיקות.

איל זנדברג: צריך שיהיה מובהר בחוק, כדי שלא נאלץ להפסיק את כל האופרציה לבטל את כל ההכרזה – זה לא הגיוני ולא סביר – יש לאפשר שאם יש עיכוב מסוים – יש להגדירו – התושבים והמוחרגים יוכלו בכל זאת להיכנס.

איל זנדברג: משרד הבריאות הציע שאולי הם יוכלו להיכנס וייבדקו באילת, בדיקה שלא תעכב את הגעתם הביתה אבל בכל זאת תחייב בקרה.

איל זנדברג: זה משהו שפספסנו בהצעה הממשלתית.

איל זנדברג: לא מונע את המהלך הכולל, ועושה איזון בין התנועה החופשית לבריאות.

גור בליי: צריך להכניס את זה גם בסעיף של ביטול ההכרזה וגם בסעיף הכניסה.

איתן גינזבורג: ביטול הכרזה זה מהלך הרבה יותר כבד.

גור בליי: לומר שלא תבוטל הכרזה אלא אם יש בעיה.

איתן גינזבורג: שמעתי פה בניואנסים שאם מטוס לא מגיע לארץ או נגמרו בדיקות וכו', תבוטל הכרזה.

איל זנדברג: זה לא היה המוקד של האמירה שלי.

איתן גינזבורג: אבל נאמרה.

איל זנדברג: אם אין זמינות, יצטרכו לבטל את ההכרזה.

איתן גינזבורג: אם אין זמינות, אז אנשים לא ייכנסו.

איל זנדברג: אני לא מדבר על תיירים.

איל זנדברג: רק על תושבים ורשימת המוחרגים, אנשים שנאלצים להיכנס לעיר.

איל זנדברג: לא באו סתם ככה לבלות באילת.

איל זנדברג: אותם אנשים, הנחת היסוד – שיכולים להיכנס.

איל זנדברג: אנו מאזנים את כל האיזונים בכך שאנו מעכבים אותם לבדיקה.

איל זנדברג: זה מוסכם.

איל זנדברג: החוק כרגע לא מאפשר לאדם להיכנס אם הוא לא עובר את הבדיקה המהירה.

איל זנדברג: יכול להיות שהוא רוצה לחזור לביתו ואין בדיקה מהירה.

איל זנדברג: צריך לתת על זה מענה כדי שלא נצטרך להשמיט את כל ההכרזה.

איל זנדברג: כרגע לא תהיה סמכות לאפשר לו להיכנס.

איל זנדברג: נראה לי שאף אחד לא רוצה בכך.

איל זנדברג: לכן צריך להוסיף אמירה שאם אין בדיקות זמינות – לא משנה מאיזו סיבה – המוחרגים, התושבים יוכלו להיכנס ולהוסיף – כפי שמשרד הבריאות אמר - אבל יצטרכו להיבדק באילת או לאחר מכן.

איל זנדברג: זה מאזן.

איל זנדברג: נשמור על הבריאות וגם לא נפרט בבת אחת את כל המהלך הכולל.

איל זנדברג: אין לנו רצון לעשות את זה בגלל עיכוב מסוים.

ניצן רוזנברג: אבל זה מטיל את האחריות עליהם לדאוג לבדיקה.

איל זנדברג: נכון, אבל נוצר מצב שהוא לא יוכל להיכנס לחזור הביתה.

איל זנדברג: זו תקלה, ויש לתקן אותה.

ניצן רוזנברג: אבל גם אנחנו אומרים שיש בעיה בתפעול הממשלה ואין בדיקות, וגם אנחנו מטילים את הנטל לחפש מקום שעושים בו בדיקה.

אודי קלינר: יש לו אחריות ללכת לקופת חולים או לדרייב אין שיהיה באילת ייבדק.

אודי קלינר: יהיה לו זמן סביר.

אודי קלינר: לא ארבע שעות.

איתן גינזבורג: בבקשה.

מאיר יצחק הלוי: ראשית, יש עידוד של משרד הבריאות.

מאיר יצחק הלוי: גם זה היה בשיחה שקיימתי כעת עם השר – עידוד למקסימום בדיקות במדינת ישראל.

מאיר יצחק הלוי: אני חושב שאנחנו גורם ממריץ.

מאיר יצחק הלוי: עצם העובדה שמגיעים אנשים – ואני מאוד מקווה שיגיע בשבוע 20,000 או 30,000 בשבוע – הם יבואו כשנבדקו בבדיקות PCR עידוד, חינמיות.

מאיר יצחק הלוי: זה עכשיו דיברנו עם השר.

מאיר יצחק הלוי: לכן יש לעשות כל מאמץ שמקסימום אנשים מגיעים לאילת, אם זה בטיסה, ברכב, כביש 12, כביש 90 - שנבדקו ומגלים שהם שליליים.

מאיר יצחק הלוי: דיברנו על שתי ורסיות לגבי הנושא של הבדיקות הזמניות.

מאיר יצחק הלוי: אנחנו מחריגים את ההחרגה של מה שהגדרנו אצלנו ברפרטואר האילתי החד יומיים.

מאיר יצחק הלוי: זה אותו תושב מועצה אזורית חבל אילות, זה נהג משאית שמספק סחורה למסעדה שאני מקווה שתיפתח או לבית מלון.

מאיר יצחק הלוי: מדובר בתושב אילת שעובד ביטבתה ורוצה להגיע.

מאיר יצחק הלוי: אנחנו חשבנו שחד יומיים יכולים לצאת ולהיכנס מבלי להיבדק למעט בדיקות סקר.

מאיר יצחק הלוי: מעת לעת לעשות בדיקות מדגמיות.

מאיר יצחק הלוי: זו היתה ההצעה שלנו כדי להקל, ואני גם לא רואה סיבה שזה לא יקרה.

מאיר יצחק הלוי: העיר אילת מאוד מעודדת בדיקות, ומשרד הבריאות יודעים – בכל יום אנו מקיימים הרבה בדיקות – אתמול קיימנו מעל 600, 700 בדיקות.

מאיר יצחק הלוי: קיימנו לעובדים הזרים בדיקות, לעובדי בתי המלון, מורים, גננות, ונמשיך לעשות זאת.

מאיר יצחק הלוי: שאלת הבדיקות הזמניות לכשתהיינה – לגבי אותם אנשים שלא הגיעו עם בדיקות PCR, שנשב יחד עם רח"ל, לקבוע איך אנו קובעים את מנגנון החריגים אבל אסור שהנושא יהיה גורם מעכב, שהחוק, ששוב תכליתו – לתת חיים כלכליים נפשיים ובריאותיים לעיר אילת.

גור בליי: אם יש לכם נוסח – זו נקודה שגם אנחנו העלינו בשיח אתכם - נשמח שתעבירו לנו, ונשמח לשבת אתכם לנסח, לגבי מה שדובר.

גור בליי: אם יש בעיה זמנית, שזה גם לא מבטל את המצב של התיירות המיוחד, וגם הם יכולים להיכנס.

גור בליי: אני לא בטוח שמצב כזה יכול לחייב אותם לעשות בדיקה.

גור בליי: בכל זאת אנחנו מדברים על אזור ירוק, וזה מצב חריג.

גור בליי: זה להטיל עליהם נטל נוסף.

גור בליי: אז אותם אנשים, במשך כמה השעות האלה, עליהם לא תהיה בדיקה כשיש ממילא, כפי שאמר ראש העיר, בדיקות סקר.

גור בליי: אז יהיה פספוס על אוכלוסייה מאוד מצומצמת לפרק זמן מאוד מצומצם.

גור בליי: ודאי צריך להסדיר את האפשרות שלהם להיכנס.

גור בליי: אני לא בטוח שצריך להטיל עליהם את הנטל של לשלוח אותם בעצמם ללכת להיבדק.

אודי קלינר: אני לא בטוח שיש פה הרבה נטל, זה מישהו שיוצא ונכנס כל יום.

גור בליי: אם הוא לא?

אודי קלינר: זה האדם שאני רוצה שייבדק.

יואב סגלוביץ': אנחנו מדברים על התקלה 1 ל- שאנחנו מקווים שלא תקרה, וכנראה שלא תקרה.

מאיר יצחק הלוי: נדמה לי שבהצעת החוק כתוב שהממשלה רשאית לפטור אנשים מבדיקה.

נינא כהן קרן: כן.

נינא כהן קרן: אני חושבת שמתאים למקם את זה שם – לא בקריטריונים הכלליים.

גור בליי: נכון, להחריג את זה מהביטול, כי כרגע זה תנאי להכרזה.

נינא כהן קרן: אנחנו לא מתייחסים לזה כמצב שבו הקריטריון לא מתקיים ונדרש לבטל.

גור בליי: תעבירו לנו נוסח.

גור בליי: לגבי שאלת הזמינות והכמות הנדרשת, השאלה אם מעבר לזה יש להוסיף תנאי מהותי לגבי זמן ההמתנה, לגבי העיכוב.

גור בליי: כמבחן.

איתן גינזבורג: בחקיקה לא צריך לעשות דברים כאלה.

יואב סגלוביץ': בואו ננסה לפתור משהו עכשיו כי זה חלק מהפרוטוקול.

יואב סגלוביץ': בואו נפרוט את המילים שלנו לשפת המעשה.

יואב סגלוביץ': מגיעים 100 תושבי אילת, חוזרים ממקום העבודה ב-17:00.

יואב סגלוביץ': החוק נכון להיום – לא לגישתו של מאיר יצחק הלוי – מחייב אותם בדיקה.

יואב סגלוביץ': זה אומר שיש 100 אנשים שצריכים לעבור בדיקה, וכן יש שאלת הזמן הסביר, כי בסוף זה הבית שלהם.

יואב סגלוביץ': זה לא קשור לכל הדברים האחרים.

יואב סגלוביץ': כן צריך להבין מאתנו פה מהו אותו זמן סביר.

יואב סגלוביץ': בסוף אותו תושב אילת יודע שהוא חוזר מעיסוקיו לעיר.

יואב סגלוביץ': היום לפי החוק הוא חייב לעבור את הבדיקה המהירה.

יואב סגלוביץ': לכן זה משמעותי.

יואב סגלוביץ': איל אמר את זה.

יואב סגלוביץ': הזמן הסביר מהותי לסיפור.

יואב סגלוביץ': במקרה הטוב הבדיקה היא רבע שעה, תור, זה 40 דקות.

יואב סגלוביץ': זה זמן ארוך כל יום להיתקע.

יואב סגלוביץ': זה סיפור לאנשים שעושים את זה כל יום.

יואב סגלוביץ': יש לזה משמעות אמיתית לתושבי העיר.

איתן גינזבורג: אבל החוק לא קובע שכל מי שנכנס לעיר, עושה בדיקה.

איתן גינזבורג: אם אתה נוסע כל יום לאילות הלוך וחזור, אתה לא עושה כל יום בדיקה.

יואב סגלוביץ': כן עושה.

דודו קובנסיאנו: בסוף החוק מאפשר לאותם חריגים או אזרחים או תושבים תדירות.

דודו קובנסיאנו: זה פעם אחת.

סתיו קבלו: הבדיקה תקפה ל-48 שעות בכל מקרה.

יואב סגלוביץ': אני בעד החוק הזה, אבל בואו נעשה אותו חוק ישים וחוקתי.

יואב סגלוביץ': אתם אומרים 48 שעות.

יואב סגלוביץ': צריך להיות ברור שתושב אילת או תושב האזור שנמצא בהחרגה, בהנחה שהוא חד יומי, עושה בדיקה פעם בארבעה ימים.

יואב סגלוביץ': הוא צריך תעודה מיוחדת לזה.

סתיו קבלו: הממשלה רשאית לקבוע את זה בהכרזה.

סתיו קבלו: בכל מקרה, המינימום יהיה 48 שעות.

איתן גינזבורג: כשנוסעים לחו"ל, דורשים 72.

איתן גינזבורג: למה פה 48?

אודי קלינר: חו"ל נקבע על-ידי המדינה הזרה.

אודי קלינר: הלוגיקה אומרת איזון בין אני רוצה שיהיה כמה שיותר קרוב להגעה ליעד לבין יישום פרקטי.

איתן גינזבורג: שלושה ימים זה לא סביר?

איתן גינזבורג: נסתכל בראייה של מספר בדיקות.

אודי קלינר: אני יכול לחיות עם 72 שעות.

אודי קלינר: זה בעיקר על הסופ"שים.

איתן גינזבורג: בוא נסגור 72 שעות.

איתן גינזבורג: זה גם פותר הרבה מהצרות לכניסה לעיר אילת.

איתן גינזבורג: זה עושה שכל.

אודי קלינר: מקובל.

גור בליי: אנחנו מדברים רק לגבי התושבים.

איתן גינזבורג: גם התיירים.

אודי קלינר: אני מקבל את ה-72 שעות, אם כי בסוף זה איזונים.

אודי קלינר: זה סביר.

אודי קלינר: לגבי התדירות, פעם בשלושה ימים כמשהו מינימלי.

אודי קלינר: אולי אאפשר יותר.

אודי קלינר: לא יותר מפעם בשלושה ימים.

אודי קלינר: יש בדיקות שצריך פעם בשלושה ימים, יש שאוכל יותר אולי.

אודי קלינר: זה תלוי ברגישות.

אודי קלינר: לא יותר מפעם בשלושה ימים.

יואב סגלוביץ': בסוף יש פה קטע פרוצדורלי.

יואב סגלוביץ': לא נטפל בו בחוק, אבל אם מפעילים אותו מחר או מחרתיים, זה אומר שהאנשים האלה באילת צריכים תעודות מיוחדות.

יואב סגלוביץ': אחרת הם לא יעמדו בזה.

יואב סגלוביץ': זה צריך להיות שלושה שרוולים.

יואב סגלוביץ': זה אופרציה של תיירות, בריאות, ביטחון פנים.

יואב סגלוביץ': ראש העיר הוא האופרטור של האירוע הזה.

יואב סגלוביץ': אם קובעים 72, זה גם מכתיב על האופרציה ועומד בתבחינים שקבעו משרד המשפטים לצורך העניין.

נינא כהן קרן: 72 שעות זה שלושה ימים, אז אני לא חושבת שצריך להתייחס לתדירות.

יואב סגלוביץ': אדם יודע שהוא הולך לעבודה כל יום.

יואב סגלוביץ': יום שלישי או רביעי צריך להיבדק.

יואב סגלוביץ': לכן הוא צריך לקבל תעודה מיוחדת.

סתיו קבלו: אבל יש תעודת תושב אילת ותושב ערבה שיכול לפתור את העניין.

יואב סגלוביץ': לא.

יואב סגלוביץ': הוא יכול לפתור תושב ערבה, לדעת שהוא יכול להיכנס, אבל לא להיבדק כי 72 שעות הוא כן צריך להיבדק.

איתן גינזבורג: אולי יהיו שני נתיבים – אחד לתושבי אילת ואחד לתיירים.

נינא כהן קרן: אני מציעה שלא נקבע מסמרות בעניין הזה בחוק – יכול להיות שזה יהיה אתנו עוד חצי שנה.

נינא כהן קרן: יכול להיות שיהיו בדיקות שהן לאו דווקא מטוש.

נינא כהן קרן: אודי דיבר על זה שלא נקבע תדירות גבוהה יותר.

איתן גינזבורג: 72 מקובל עליך?

נינא כהן קרן: מקובל.

נינא כהן קרן: אבל כעניין עקרוני- - -

גור בליי: 72 עלה גם לגבי התיירים.

אודי קלינר: לגבי התיירים, הבנתי.

אודי קלינר: הדבר השני, היא אומרת – כיוון שאני לא יודע מה יהיה בעוד חודש - בתיאוריה יכול להיות שתהיה לי בדיקת רוק עם תשובה תוך דקה.

אודי קלינר: לא יודע מה יהיו ההתפתחויות הטכנולוגיות.

יואב סגלוביץ': אני חושש מהחלטות הקבינט.

איל זנדברג: הטכנולוגיה לא תהיה בנסיגה.

אודי קלינר: לא נכון.

אודי קלינר: אולי היא תהיה יותר מהירה אך פחות רגישה.

גור בליי: יש עניין של פגיעה בתושבים.

גור בליי: גם מבחינת זמן המתנה וגם מבחינת אי הנעימות של הבדיקה.

אודי קלינר: אולי עוד חודש תהיה בדיקת רוק, לא מטוש.

אודי קלינר: אתה יורק למשהו ומקבל תשובה על המקום.

אודי קלינר: זה נמצא בפיתוח.

אודי קלינר: אם התשובה תהיה תוך שתי דקות, זה לא כואב ולא פולשני, אבל הרגישות שלו תהיה יותר נמוכה, יכול להיות שאומר: אז ארצה בדיקה כל יום.

אודי קלינר: אבל אז אולי האופרציה תהיה יותר פשוטה - תוך עשר דקות עיכוב תסיים.

גור בליי: מדובר על צפי שזה יקרה תוך חודש?

גור בליי: כי אם לא, כן צריך לקבוע רף.

אודי קלינר: אני יודע שהנושא של רוק נמצא בפיתוח, וזה מתקדם.

יואב סגלוביץ': החוק יכתיב את האופרציה.

אודי קלינר: השאלה אם זה חייב להיות בחקיקה ראשית, או את החלק הזה אפשר לשמור להחלטת הממשלה או לתקנות או למשהו שנביא אחר כך.

אודי קלינר: זה יהיה כתוב בהכרזה.

יואב סגלוביץ': גם את זה חוויתי פה בוועדה.

יואב סגלוביץ': אני לא גורם מקצועי.

יואב סגלוביץ': בסוף צריך להסתכל על הזכויות האזרחיות של תושבי אילת.

נינא כהן קרן: השיקולים צריכים להיות מקצועיים.

יואב סגלוביץ': הכול נורא מקצועי פה.

יואב סגלוביץ': אני יודע את זה חודשים ארוכים.

יואב סגלוביץ': אחרי שאמרתי את זה- - -

נינא כהן קרן: זה ספציפית – התדירות תיקבע על-ידי אנשי משרד הבריאות.

יואב סגלוביץ': איך אני מבטיח שתושב אילת לא יעבור התאמרות מיותרת – לא כי רוצים רע; רוצים טוב, אבל לא רואים את זכויות האזרח כפי שאני רואה אותן?

סתיו קבלו: אולי משרד הבריאות יידע לומר מה האסמכתא שמקבלים מהבדיקה המהירה.

נינא כהן קרן: גם אם מישהו עשה בדיקת PCR רגילה, יכול להיות שהתדירות שתיקבע לגביו תהיה נמוכה יותר.

נינא כהן קרן: שאם הוא עשה אותה, שבוע שלם הוא לא צריך לעשות, גם אם הוא נכנס ויוצא כל יום.

נינא כהן קרן: זה אנחנו אומרים לגבי הבדיקות המהירות שאנחנו יודעים עליהן היום, שלגביהן התדירות תהיה – אנחנו יודעים להתייחס לבדיקות המהירות שיש היום.

יואב סגלוביץ': שיהיה ברור שתושב אילת זה המסלול הכי מהיר שאפשר לעשות, הכי בטיחותי וצריך הכי פחות בדיקות.

גור בליי: אולי נכתוב שאם הבדיקה היא פולשנית, זה 72 שעות.

סתיו קבלו: הבדיקה היא בכל מקרה פולשנית.

סתיו קבלו: המטוש הוא גם בבדיקות מהירות.

גור בליי: אמר ד"ר קלינר שיכול להיות שתהיה בדיקת רוק.

גור בליי: לפחות נכתוב, ככל שמדובר בבדיקה פולשנית זה לא פחות מ-72 שעות.

אודי קלינר: קשה לחזות את המדע.

אודי קלינר: יכול להיות שמחר תהיה לי בדיקה פולשנית אחרת.

יואב סגלוביץ': שיהיה משהו שמשמר את החופש של האנשים, את זכותם הבסיסית.

גור בליי: נכתוב 72 שעות על בדיקות פולשניות.

גור בליי: זה גם עניין של העיכוב.

גור בליי: בדיקה פולשנית לוקחת קצת יותר זמן.

גור בליי: זה משפיע על שני ההיבטים - גם על האי-נעימות של הבדיקה וגם על הזמן שמתבזבז.

גור בליי: תכף נגיע לסעיף הרלוונטי.

יואב סגלוביץ': חשוב שתדע – אין פה מסלול ירוק.

יואב סגלוביץ': אנשים עוברים בדיקה בכניסה, פעם ב-72 שעות.

מאיר יצחק הלוי: תושב שעובד ביטבתה - חוזר הביתה, נבדק?

גור בליי: הכי הרבה שאפשר לבקש ממנו זה פעם ב-72 שעות לעשות בדיקה פולשנית.

גור בליי: התקווה, שהממשלה תקבע בהכרזה שפעם בשבוע.

איל זנדברג: ביום חמישי כשהוא חוזר, הוא ייבדק, וכנראה שגם ביום ראשון ושוב באמצע השבוע.

קארין אלהרר: הם יוצאים הרבה?

מאיר יצחק הלוי: מאות אילתים עובדים במועצה אזורית חבל אילות.

מאיר יצחק הלוי: ניקח את הנהגים שנוסעים על הקו באופן קבוע – עשרות רבות.

מאיר יצחק הלוי: מה קורה עם חיילים שמשרתים ביחידות הצבאיות?

דודו קובנסיאנו: החוק מדבר על 72, אבל הממשלה תוכל לומר שפעם בשבוע.

דודו קובנסיאנו: פה קובעים את המינימום.

איתן גינזבורג: המינימום יהיה 72 שעות.

יואב סגלוביץ': מגיע אוטובוס מתל אביב.

יואב סגלוביץ': על האוטובוס הזה נמצאים 10 חיילים ו-25 תושבי אילת.

יואב סגלוביץ': הוא עומד במחסום.

יואב סגלוביץ': זו אופרציה.

איתן גינזבורג: בבקשה, אנחנו חייבים להתקדם.

גור בליי: 12א (ב) הממשלה לא תכריז על אזור כאזור תיירות מיוחד – שינינו משהו בניסוח; המהות נשארה – אלא לאחר שקוימה התייעצות עם ראש הרשות המקומית באותו אזור; בטרם קבלת ההחלטה תיבחן עמדת ראש הרשות המקומית כאמור; הנימוקים בדברי ההסבר להצעת ההחלטה יכללו התייחסות לעמדה כאמור, ואם הוגשה העמדה בכתב – היא תצורף, להצעת ההחלטה.

קארין אלהרר: זה פותח פתח לעוד רשויות?

איתן גינזבורג: לא.

איתן גינזבורג: זה אומר שאם רוצים להכריז על אזור מיוחד, צריך דבר ראשון להתייעץ עם ראש הרשות.

איתן גינזבורג: נראה לי הדבר הכי אלמנטרי.

קארין אלהרר: למה אי אפשר להתלבש על הסעיף הזה?

איתן גינזבורג: לא היית פה.

איתן גינזבורג: זה היה על השולחן.

איתן גינזבורג: לתת לממשלה שיקול דעת נרחב להוסיף אזורים.

איתן גינזבורג: יש ויכוח.

איתן גינזבורג: משרד הבריאות מתעקש על אילת וים המלח, לא רצה לקבל את הסמכות הזו.

איתן גינזבורג: אנחנו רוצים לדחוף אותה.

איתן גינזבורג: כרגע בדילמה.

גור בליי: (ג) הממשלה לא תכריז על אזור תיירות מיוחד אלא לאחר שהובאו לפניה עמדות שר הבריאות ושר התיירות, וכן עמדת גורמי המקצוע במשרד הבריאות לעניין התקיימות מדדי התחלואה באותו אזור כאמור בסעיף קטן (א)(1), ולעניין האפשרות לערוך בדיקות קורונה כאמור בסעיף קטן (א)(2).

גור בליי: (ד) הכריזה הממשלה על אזור תיירות מיוחד, תודיע על כך לוועדת החוקה ולראש הרשות המקומית באותו אזור – אנו מציעים להוסיף: בצירוף פירוט ההגבלות וההקלות הנכללות בהכרזה, הנימוקים להן והתשתית העובדתית שעליה מבוססת ההחלטה, בסמוך ככל האפשר לאחר ההכרזה.

גור בליי: (ה) הכרזה על אזור תיירות מיוחד תפורסם ברשומות ותיכנס לתוקף במועד שייקבע בה ושלא יהיה מוקדם מ־24 שעות לאחר פרסומה.

גור בליי: (ו) הכרזה על אזור תיירות מיוחד תעמוד בתוקפה לתקופה שתיקבע בה ושלא תעלה על 30 ימים, ורשאית הממשלה באישור ועדת החוקה – אנו מציעים להוסיף: להאריך את תוקפה לתקופות נוספות שלא יעלו על 30 ימים כל אחת; והכול ובלבד שתקופת תוקפה של הכרזה לפי סעיף זה תסתיים לא יאוחר מתום תקופת תוקפה של ההכרזה על מצב חירום בשל נגיף הקורונה; ההוראות החלות על הכרזה על אזור תיירות מיוחד יחולו גם על הארכת הכרזה כאמור בסעיף קטן זה.

דודו קובנסיאנו: לגבי סעיף (ב), מטבע הדברים לא נכריז על אזור מסוים בלי שראש הרשןת הביע את עמדתו.

דודו קובנסיאנו: בסוף אם אין שיתוף פעולה, וזה לא על דעתו, קשה לראות איך האופרציה הזו תעבוד.

דודו קובנסיאנו: דיברנו עכשיו על אופרציה שצריכה לכלול את משרד הבריאות, את משרד התיירות, משרד הבט"פ וכמובן השחקן המרכזי והמתכלל הוא הרשות.

בסעיף קטן: וכן עמדת גורמי המקצוע לעניין התקיימות כל הדרישות הבריאותיות.

בסעיף קטן: סעיף קטן (ד) - לא נראה לי שיש לנו התנגדות לתוספת הזו.

בסעיף קטן: רוצים שנביא להם את החלטת הממשלה.

סתיו קבלו: כרגע אין הגבלות והקלות שנכללות בהכרזה.

דודו קובנסיאנו: אין כרגע הגבלות.

דודו קובנסיאנו: יכולות להיות הקלות.

דודו קובנסיאנו: כרגע הכול סגור חוץ מהבריכות וחדרי האוכל בבתי מלון.

דודו קובנסיאנו: המילה הגבלות היא פחות רלוונטית.

דודו קובנסיאנו: ההקלות.

אודי קלינר: שמאפשר לנו לפתוח את המסעדות.

גור בליי: אפשר את ההכרזה עצמה.

גור בליי: פשוט – ננסח את זה - יעבירו לנו את ההכרזה עם התשתית העובדתית שעליה היא מבוססת.

קארין אלהרר: אולי אפשר לסעיף הזה לדבר על הקלות גם בנושא של האטרקציות והמסביב.

דודו קובנסיאנו: זה לא הסעיף הרלוונטי.

יעקב אשר: נגיע לזה.

גור בליי: ננסח את זה, אבל בעיקרון היא תשלח את ההכרזה עם התשתית העובדתית שעליה היא מבוססת בסמוך ככל האפשר לאחר ההכרזה.

סתיו קבלו: אתה מתכוון לרמות התחלואה או לדברי ההסבר?

גור בליי: כל מה שעמד בפני הממשלה.

יעקב אשר: מה שיהיה לכם באותו רגע.

יעקב אשר: אני רוצה לעשות הפסקה בדיון ולהעלות להצבעה את המיזוג של הצעות החוק, הצעת החוק הפרטית עם זו הממשלתית.

קארין אלהרר: אתמול זה עמד בסימן שאלה.

יעקב אשר: וסימן השאלה הוכרע.

גור בליי: בהתאם לסעיף 84ד לתקנון הכנסת ועדה רשאית, באישור ועדת הכנסת, למזג העת חוק שהועברה אליה אחרי הקריאה הראשונה – שזו הצעת החוק הממשלתית - עם הצעת חוק אחת או יותר באותו נושא, שהובאה אליה אחרי הדיון המוקדם, שזו הצעת החוק הפרטית של חבר הכנסת גינזבורג וקבוצת חברי כנסת, ולהביאם כהצעת חוק אחת לקריאה השנייה והשלישית.

שמות כולם: הצבעה בעד המיזוג – פה אחד המיזוג אושר.

יעקב אשר: פה אחד המיזוג אושר.

יעקב אשר: יעבור לאישור ועדת הכנסת.

דודו קובנסיאנו: רציתם הסברים – סעיף קטן (ה) – ההכרזה תפורסם ברשומות ותיכנס לתוקף במועד שלא יהיה מוקדם מ-24 שעות לאחר פרסומם.

דודו קובנסיאנו: מטבע הדברים צריכים זמן היערכות, מרגע שאתה מחליט לא לאפשר לתושבים, לצורך העניין, להיכנס אלא לאחר בדיקה, צריכים את ההיערכות לכל המנגנון הזה.

דודו קובנסיאנו: הכרזהנ על אזור תיירות מיוחד לא תעלה על 30 יום ואפשר יהיה להאריך אותה כל פעם ל-30 יום.

דודו קובנסיאנו: פה ביקשתם להוסיף: באישור ועדת החוקה.

גור בליי: העלינו את זה לדיון להכרעת הוועדה.

גור בליי: אני מודה שיש פה נימוקים לכאן ולכאן, שההכרזה הראשונית על אזור תיירות עומדת ל-30 ימים תהיה, אני מניח, של קבינט הקורונה, ואז הממשלה יכולה להאריך כל פעם ב-30 יום.

גור בליי: השאלה, אם מותירים את זה בידי הממשלה את ההארכות - או זה עובר בוועדה.

גור בליי: כשיש אזור מוגבל, הממשלה יכולה להאריך כמה פעמים עד 21 ימים.

גור בליי: באזור מוגבל הממשלה יכולה לקבוע 7 ימים ולהאריך כל פעם בחמישה ימים, עד 21.

גור בליי: מעבר ל-21 היא צריכה לבוא לוועדת חוקה.

גור בליי: פה התקופה הרבה יותר ארוכה – 30 יום, להאריך את ההכרזה על אזור כאזור תיירות מיוחד.

גור בליי: האם צריך להגיע בהקשר זה לוועדה?

גור בליי: יש פה הקלות ויש פה הגבלות.

יואב סגלוביץ': אומר לכם מדוע כן – לדעתי.

יואב סגלוביץ': לא מהמקום - ואתם יודעים את דעתי שצריך לפתוח, אלא מהמקום של מידת הפגיעה שיש בתושבים בדברים האחרים שאנחנו מעלים פה כל הזמן, כי בסוף יש פה משהו בשיקולים כלכליים.

יואב סגלוביץ': אם הכול יהיה נהדר, נרים את היד, אבל יכול להיות שבדרך נקבל פה פניות מכל מיני סקטורים שיסתבר שטעינו בדרך שבה פעלנו, בדרך שבה הממשלה פעלה, וכן צריך להחזיק את המושכות במקום שהן צריכות להיות.

יואב סגלוביץ': כשמדברים על זכויות – זה הכנסת.

יואב סגלוביץ': לא מדבר על הזכויות הטובות אלא על הזכויות האלה – אנחנו מדברים על כניסת התושבים, וכמה זמן הם במחסום.

יעקב אשר: לי ברור שכל עוד חלק מהעניין הזה, זה גם הסכמה או בקשה של ראש העיר של אותה רשות, סביר להניח שאם באמת קרו תקלות כאלה גדולות, ראש העיר לא ירצה שזה יקרה אצלו.

יואב סגלוביץ': יכול להיות שראש העיר כן ירצה אבל אנחנו לא רוצים, כי רמת הפגיעות – זה נורא תיאורטי, אבל במציאות התיאורטית שנמצאת היום, ראיתי שעושים הכול.

יואב סגלוביץ': אני רוצה שנהיה בשליטה.

יעקב אשר: אני חושב שזה מיותר.

יעקב אשר: זה יותר מדי.

יעקב אשר: אני לא חושב שאנחנו צריכים על כל הארכה לתת אישור ולעכב או לא.

קארין אלהרר: למה לא?

יעקב אשר: כי אני חושב שלא צריך.

יואב סגלוביץ': אתה אומר אחרי אתמול ששר המודיעין עלה לנמק את הארכת התקנות שהממשלה לא ספרה אותך ממטר והאריכה אחרי שאמרת: 27.

יואב סגלוביץ': מרוב מודיעין הוא עולה לנמק תקנות.

יעקב אשר: נשמע את עמדת הממשלה.

דודו קובנסיאנו: אני מסכים עם היושב-ראש, כי כל האופרציה לא תיפתח אם ראש העיר או ראש המועצה לא יסכים.

דודו קובנסיאנו: אם הדבר הזה לא יעבוד, אני מניח שיהיו לחצים על ראש העיר ולא ירצה להמשיך עם הדבר הזה יותר מוועדה כזו או אחרת.

יואב סגלוביץ': הגבלה על זכויות צריכה להיות בבית הזה – לא בממשלה.

דודו קובנסיאנו: לעומת זאת, אם לא נאפשר את המנגנון היותר פשוט להאריך את זה, כי בסוף מי שנהנה מזה, כל הדבר הזה בא לעולם בגלל אותם אזורים- -

יעקב אשר: גם אני אוהב שיש לנו סמכויות, אבל אני חושב צעד אחד יותר מדי.

יעקב אשר: זו דעתי.

יעקב אשר: אם הממשלה מתנגדת, לא הייתי הולך עם זה לוויכוח.

יעקב אשר: בבקשה.

מאיר יצחק הלוי: מתוך החוויות שאני עובר בשעתיים האחרונות פה, והן מסעירות – אני במקרה הזה חלוק על דעתו של ידידי יואב.

מאיר יצחק הלוי: אני חושב שלפחות יהיה לנו מגרש אחד להיאבק בו ולא יותר מדי.

יואב סגלוביץ': מצאת מגרש נוח.

יעקב אשר: ראש העיר, היה נשמע מתוך דבריך שאתה עובר פה חוויות לא נעימות.

מאיר יצחק הלוי: לא.

מאיר יצחק הלוי: אתה מערער פעם שנייה בחיבה ובהערכה הענקית שיש לי כלפיך.

מאיר יצחק הלוי: זה לא שם.

מאיר יצחק הלוי: אתה יודע מה אני עובר הרי.

יעקב אשר: אנחנו נאבקם פה על הזכויות שלכם.

יעקב אשר: תן לנו ונגיע לתחנת המוצא מהר מאוד, בעז"ה.

מאיר יצחק הלוי: אני מאוד מעריך את כל עבודתך.

יעקב אשר: אם עמדת הממשלה היא שלא, אני לא הייתי מתווכח.

יעקב אשר: בהסתייגויות אתם יכולים להכניס את זה.

קארין אלהרר: אגב, עמדת הממשלה היא שהכול יישאר אצלי.

קארין אלהרר: אם אתה כבר זורם אתם.

דודו קובנסיאנו: הממשלה אפשרה 72 שעות במקום 48.

קארין אלהרר: תן לי לחשוב איך להודות.

יעקב אשר: זה הישג של הוועדה.

קארין אלהרר: התבלבלנו.

קארין אלהרר: אני לא נותנת להם שום טובת הנאה.

קארין אלהרר: זה התפקיד שלהם.

גור בליי: ביטול הכרזה על אזור תיירות מיוחד 12ב.

גור בליי: (א) הממשלה או ועדת החוקה רשאיות לבטל את ההכרזה על אזור תיירות מיוחד.

גור בליי: (ב) חדלו להתקיים הנסיבות המצדיקות את ההכרזה על אזור תיירות מיוחד, תבטל הממשלה את ההכרזה.

גור בליי: (ג) ביטול ההכרזה על אזור תיירות מיוחד יפורסם ברשומות בסמוך ככל האפשר לאחר קבלת ההחלטה, וייכנס לתוקף במועד שייקבע בהחלטה ושלא יהיה מוקדם משלושה ימים לאחר פרסומו ברשומות.

יעקב אשר: הביטול הזה הוא גם על ההארכה.

יעקב אשר: יואב, כדי להרגיע אותך - יש לנו עדיין אפשרות לביטול בכל מקרה, גם בהארכה.

יעקב אשר: אם יגיע לשולחננו פגיעה קשה בזכויות תושבים או משהו כזה, תמיד נוכל לעשות.

גור בליי: דיברנו על הנושא אם יש בעיית זמינות של הבדיקות המיידיות.

גור בליי: השאלה אם זה לא משפיע על סעיף קטן (ב), כי כפי שניסחתם את זה, אנחנו נשב וננסה להוציא את זה מהתנאים ולהכניס את זה לרישא של הסעיף.

גור בליי: כרגע זה מנוסח כתנאי.

גור בליי: זה אומר שאם אין עכשיו בדיקות, בגלל המשאית שאיל דיבר עליה קודם, לכאורה הממשלה באותו רגע צריכה לבטל את ההכרזה.

יעקב אשר: אני חושב שאם נוריד, זה יוריד את המחויבויות של הממשלה בעניין הזה.

יעקב אשר: אולי אפשר לעדן את זה טיפה.

יעקב אשר: זה היה בסיס, זה חשוב.

סתיו קבלו: ההתייחסות פה נבעה לעיקרון האפידמיולוגי.

סתיו קבלו: היתה הבנה אצלנו שכאשר מדובר בנקודת זמן ממש מצומצמת ממש של מחסור בבדיקות, לא לזה מדובר.

סתיו קבלו: אולי אם צריך להבהיר בנוסח – רשמנו לעצמנו.

איל זנדברג: לגבי הביטול, חובה לבטל כשהנסיבות לא מתקיימות.

איל זנדברג: אגב, זה לא הנסיבות.

איל זנדברג: יכול להיות שהתנאים לא מתקיימים.

איל זנדברג: יש רשימת תנאים.

איל זנדברג: זו הכוונה.

איל זנדברג: לא הנסיבות מעבר לתנאים.

איל זנדברג: זה יכול לבלבל.

גור בליי: זה הניסוח גם לגבי אזור מוגבל.

איל זנדברג: אזור מוגבל נכתב אז – יכול להיות שזה לא תואם.

איל זנדברג: ודבר שלישי – יש עניין התוקף.

איל זנדברג: הפקיעה שלושה ימים לאחר פרסום הביטול באה להגן על מי שהסתמך על הכלכלה, וזה מוצדק וראוי.

איל זנדברג: אם העילה לביטול היא לא שהחליטו שזה לא מסתדר אלא שאין בדיקות, באותם שלושה ימים צריך שוב לאפשר את הכניסה החופשית.

איל זנדברג: שלא יהיה מצב שאין יותר בדיקות.

איל זנדברג: גילו שהן לא אמינות, נאלצים לבטל את ההכרזה.

גור בליי: על זה דיברנו קודם.

גור בליי: לדעתי זה צריך להיכנס ב-12ד, לגבי ההתניה של הכניסה בבדיקות מיידיות, צריך יהיה להכניס, אבל גם צריך להכניס פה הבהרה להכניס ל-ב בהקשר הזה.

גור בליי: ברגע שאין בדיקות מיידיות, אפילו זה ליום - החובה שלכם לבטל.

נינא כהן קרן: אזכיר משהו שהצענו – אם זה לא משהו קרה מעכשיו לעכשיו, אפשר להחליף את זה בדרייב אין של בדיקות רגילות.

נינא כהן קרן: הדבר הנוסף, ביקשנו שאם אין בכלל בדיקה – העלינו את הנושא, שכן תהיה דרישה להיבדק לאחר מכן, בפרק זמן סביר.

איל זנדברג: בלאו הכי עד שההכרזה תפקע זה שלושה ימים, אז אם היתה בעיית מחסור של מטוס שלא הגיע, עד שזה יפקע אפשר לבטל את ההכרזה.

איל זנדברג: בלבול של הכרזות וביטולים - גם לא רצוי.

יעקב אשר: תנסחו את זה ביניכם.

יעקב אשר: משרד המשפטים, שבו עם נציגי משרד הבריאות.

יעקב אשר: נסחו את זה.

יעקב אשר: אני מסכים לתת גמישות מסוימת, בכפוף למה שמשרד הבריאות מוכן לקחת על עצמו.

גור בליי: הפעלת מיתקני אירוח באזור תיירות מיוחד.

גור בליי: 12ג.

גור בליי: (א) הוכרז אזור תיירות מיוחד, תותר פתיחתם לקהל של מיתקני האירוח באותו אזור, למטרת לינה, וכן תותר הפעלת בריכת שחייה ובית אוכל הנמצאים בתחומם של מיתקני האירוח כאמור, לשימוש האורחים במיתקן, והכול בהתאם לתנאים שנקבעו בתקנות כאמור בסעיף 8.

יעקב אשר: אני מבקש להוסיף בית כנסת.

יעקב אשר: שאפשר יהיה לפתוח גם אותו, לא רק את בריכת השחייה ובית האוכל.

אודי קלינר: בתי הכנסת פתוחים היום.

דודו קובנסיאנו: כרגע לפי החוק, נניח שהם לא היו סגורים – אסור היה בבית מלון.

דודו קובנסיאנו: רוצה כבוד היושב-ראש- - -

יעקב אשר: אני רוצה שיבינו שכמו שיש חדר אוכל, יש גם אוכל נפשי.

גור בליי: תותר הפעלת בריכת שחייה, בית אוכל ובית תפילה הנמצאים בתחומם של מיתקני האירוח כאמור, לשימוש האורחים במיתקן, והכול בהתאם לתנאים שנקבעו בתקנות כאמור בסעיף 8.

גור בליי: (ב) המבקש להתארח במיתקן אירוח באזור תיירות מיוחד יציג בעת קבלתו לראשונה למיתקן האירוח, תוצאה שלילית בבדיקת קורונה אשר בוצעה במהלך 48 השעות שקדמו לקבלתו כאמור, או אישור החלמה.

גור בליי: (ג) מפעיל מיתקן אירוח באזור תיירות מיוחד לא יקבל אורח למיתקן האירוח, אלא אם כן הציג לפניו, בעת קבלתו לראשונה למיתקן האירוח, תוצאה שלילית בבדיקת קורונה או אישור החלמה, כאמור בסעיף קטן (ב).

גור בליי: נשנה לכל אורך את ה-48 שעות.

דודו קובנסיאנו: בסופו של יום כרגע הצעת החוק מדברת על כך שברגע שהוכרז על אזור כאזור תיירותי מיוחד, בתי המלון ייפתחו, ובמסגרתם הבריכות וחדרי האוכל בבתי המלון.

דודו קובנסיאנו: שאר הדברים בבתי המלון לא ייפתחו – ג'ימבורי לילדים, לא ייפתחו אוטומטית.

דודו קובנסיאנו: מי שמבקש להתארח יצטרך להציג אותה בדיקה שבוצעה במהלך 72 השעות שקדמו לקבלתו, אישור החלמה.

דודו קובנסיאנו: יש אחריות שהוטלה על מפעיל מתקן האירוח, בית המלון, שלא יקבל את האורח אלא אם כן הציג בפניו אותה בדיקה.

דודו קובנסיאנו: למעשה אותו אורח עובר פעמיים בדיקות: פעם בכניסה לאזור, ופעם שנייה כשמגיע להתארח במלון עצמו.

ניצן רוזנברג: מה זה אומר, מתקני אירוח?

ניצן רוזנברג: החדר שבו אתה ישן?

דודו קובנסיאנו: זה המלון עצמו.

קארין אלהרר: אז כל הספא?

דודו קובנסיאנו: סגור.

קארין אלהרר: אז למה לבוא לבית מלון?

דודו קובנסיאנו: לצלילות, לבריכות.

סתיו קבלו: אם הם פתוחים ברגע זה בגלל התקנות, ודאי שיהיו פתוחים גם בבתי המלון, אבל בהנחה שהם סגורים, ברירת המחדל שייפתחו רק הבריכה, בית התפילה וחדר האוכל.

קארין אלהרר: זוג, משפחה באים לבית מלון.

קארין אלהרר: הם באים למיטה ולאוכל?

מאיר יצחק הלוי: ליבת האמירה שלנו.

מאיר יצחק הלוי: אני חושב, אולי בשונה מחבריי במשרד הבריאות, שרביצה בתוך בתי המלון יכולה להיות מדגרה של בלגאן.

מאיר יצחק הלוי: לכן אני חושב שצריך לפתוח מסעדות ולתת אטרקציות ומרכזי קניות.

מאיר יצחק הלוי: זו חוויית התייר - אחרת לא יבואו.

יעקב אשר: בואו נגיע לסעיף שלנו.

יעקב אשר: לא הייתי נתקע בספא.

מאיר יצחק הלוי: אם מדברים על בריכה, חדרי אוכל – ניתן את המרחבים החיצוניים שייצאו החוצה.

שלמה קרעי: אטרקציות במלון.

שלמה קרעי: להיות בחדר ולא לצאת?

שלמה קרעי: לפחות הופעה בערב.

דודו קובנסיאנו: עוד נקודה שחשוב לומר – אותן בריכות או חדרי אוכל פתוחים וזמינים רק לאורחי המלון.

יעקב אשר: ברור.

שלמה קרעי: לגבי הזמן, העליתם ל-72 שעות.

שלמה קרעי: מה קורה עם מי שעושה את הבדיקה ביום חמישי בבוקר?

שלמה קרעי: מה הפרוצדורה?

שלמה קרעי: מקבלים את התשובה במסרון לנייד?

אודי קלינר: כן.

עפר לוי: רצינו להתייחס לנושא של הפעלה והגעה לאזורים הירוקים בתחבורה ציבורית, בעיקר לאילת.

עפר לוי: קודם כל, יש העניין של הנהגים.

עפר לוי: הדרישה שהם יבצעו בדיקה כל יום או פעמיים בשבוע היא לא לעניין.

עפר לוי: אנחנו מבקשים להוסיף את הנהגים לאותם המוחרגים בסעיף הרלוונטי שמחריג שוטרים, עובד סוציאלי וכו'.

אודי קלינר: רופאים, אחיות וקבוצות שיכולים להיכנס בחירום.

יעקב אשר: מה לגבי הנהגים?

סתיו קבלו: נהגים הם ככל העובדים באזור.

סתיו קבלו: יש הסמכה לממשלה לקבוע בהכרזה תדירות גבוהה יותר.

סתיו קבלו: בכל מקרה, הם בחריגים, בעובדים באזור.

סתיו קבלו: יש להם אפשרות לעשות בדיקה מהירה בכניסה והיא תקפה ל-72 שעות לפחות.

עפר לוי: זה יעכב את כל האוטובוס חצי שעה או יותר.

נינא כהן קרן: הנושא ייבחן.

נינא כהן קרן: אם יש נתונים ייחודיים לגביהם שנכנסים רק לתחנה המרכזית ולפרק זמן קצר, ניתן לזה את הדעת שנקבע את התדירות, אבל הם נכללים בקטגוריה של אנשים שאפשר לקבוע לגביהם תדירות שונה.

עפר לוי: ממילא בתקנות הקורונה בקשר לתחבורה הנהגים עושים בדיקות חום כל בוקר, וכל נהג שמתגלים אצלו סממנים חייב לדווח מייד למעביד ולא להגיע לעבודה.

עפר לוי: הדרישה פה מאוד מכבידה.

עפר לוי: הנהגים עובדים על הקו.

עפר לוי: הולכים לעכב אוטובוס של 50 ומשהו איש כדי שהנהג יבצע בדיקה בכניסה.

עפר לוי: זה לא הגיוני.

עפר לוי: למה חייל, סוהר, עובד רשות ארצית לכבאות, עובד סוציאלי וכו' כן, ונהג, שעושה את הקו לכיוון אילת, ומגיע לתחנה המרכזית ולא נכנס לאזור הירוק – אין פיזור נוסעים באזור הירוק בתחבורה הציבורית.

עפר לוי: למה הנהג צריך לעשות את הבדיקה הזאת ולמה כל האוטובוס צריך להתעכב?

אודי קלינר: הקבוצה הזאת שהוגדרה, שהיא תת-קבוצה של כל העובדים, זה אנשים שיש משהו חירומי בעבודה שלהם.

אודי קלינר: יש אפשרות לחירום, ואז אתה לא רוצה לעכב אותם, גם לא בשביל בדיקה של חצי שעה או שעה, אם זה רופא, כבאי, שוטר, ולא כל פעם ישאל: למה אתה נכנס?

אודי קלינר: זה איזון בין הצרכים.

אודי קלינר: עם נהג אני לא רואה מצב שזה כניסה דחופה וחירום שלא יכול להתעכב עם האוטובוס שלו או בלי האוטובוס שלו חצי שעה או 40 דקות.

אודי קלינר: זה ההבדל בין הרופא לכבאי.

נועה אבירם: העיכוב הזה משמעותו כנראה עיכוב של נסיעות נוספות.

גור בליי: אם הוא יודע שהוא על הקו הזה, הוא יכול לעשות בדיקה מראש.

גור בליי: ובי"ת, הנהג בא במגע עם הרבה מאוד אנשים באוטובוס.

נועה אבירם: לכן חלות עליו במסגרת התקנות חובות של מדידת חום.

יעקב אשר: זה גם מוטל עלינו.

יעקב אשר: יש צדדים לכאן ולכאן.

יעקב אשר: אני חושב שמאחר שאתם משרד ממשלתי מול המשרדים הממשלתיים האחרים, ברגע שאני מבין שאתם כן מוחרגים לצורך כך שאפשר לקבל החלטה אחרת לאותם נהגים, אני משאיר את זה לדו-שיח בין הממשלה.

יעקב אשר: אני לא רוצה להחליט במחלוקת הזאת בין משרדי הממשלה.

יעקב אשר: יש היגיון במה שאתם אומרים, והוא חייב לעמוד גם לנגד עיניכם, כי אם אנו רוצים שלא יהיו פקקים ותורים בכניסה לעיר – מצד שני, שמענו את הדברים, אנחנו מאירים את זה למשרד הבריאות.

יעקב אשר: תבדקו ביניכם משרדי הממשלה, אם אתם רוצים לתקן את זה עד שיהיה לנו הנוסח המלא לקראת סוף הדיון.

עפר לוי: עוד שאלה, ברשותך, לנושא הבדיקות של האנשים שנוסעים באוטובוס.

עפר לוי: מאחר שהנהגים שלנו, בכל הכבוד, אין להם סמכות והסמכה לבדוק בדיקות – יחד עם זאת, היינו מבקשים שכדי להמשיך מאותו רציונל של מניעת העיכוב והפקק של האוטובוס במחסום, להורות הוראה כללית שמחייבת את הנוסעים שעולים על האוטובוס לכיווון האזור הירוק או לכיוון אילת, להצטייד מראש בבדיקה.

סתיו קבלו: אנשים שהם בגדר החריגים שנמצאים על האוטובוס, צריכה להיות להם האפשרות לעשות את הבדיקה.

עפר לוי: ההוראה לגבי כלי הטיס הוא להציג.

עפר לוי: אני לא מבקש להציג כי אני לא יודע אם לנהג שלי יש הידע לבדוק אם מה שמוצג לו הוא באמת אותנטי, באמת נכון ומשקף באמת בדיקה שלילית.

עפר לוי: אבל כדי למנוע עיכובים במחסום, ככל שנוסעים יהיו מחויבים בחוק להצטייד מראש בתעודה שמצביעה שהם או מחלימים או עם בדיקה שלילית, זה בהחלט יזרז את הבדיקה במחסום.

עפר לוי: זה מאותו רציונל שאמרנו קודם, לא לעכב את הנוסעים זמן מיותר במחסום ולא לשנות את כל מתכונת ההפעלה של התחבורה הציבורית לאילת.

יעקב אשר: תודה, עופר.

מאיר יצחק הלוי: אני חוזר למה שאמרתי בפשט ולא בדרש – כל מי שמגיע לאילת להתארח ולא משנה באיזו דרך - מחויב להראות שהוא נבדק, גם אם הגעת באוטובוס, במטוס או ברכבך הפרטי.

מאיר יצחק הלוי: אתה מחויב בבדיקה.

מאיר יצחק הלוי: אם אתה חד-יומי – כלומר תושב, חייל, משפחה גרעינית – אתה פטור מהבדיקה היום-יומית.

מאיר יצחק הלוי: יש ועדת חריגים עם רח"ל, משרד הבריאות והרשות המקומית - תקבע את מנגנון הבדיקה.

מאיר יצחק הלוי: אחת לתשבוע ימים לאותם אנשים שמגיעים החד-יומי, זה די והותר לטעמי מבחינת היכולת שלנו לשלוט בחוסנה הבריאותי של העיר אילת.

מאיר יצחק הלוי: עם זה אנו יודעים לחיות.

עפר לוי: מה שמבדיל בין מה שאומר כבוד ראש העיר למה שאני אומר זה המועד והמקום.

עפר לוי: חובת הכניסה לאזור הירוק היא בהצגת תעודה.

יעקב אשר: הוא אומר שהיה רוצה, שהחובה על האזרח יהיה – כשעולה על האוטובוס, שיהיה לו את זה ביד.

דודו קובנסיאנו: כפי שאמר כבוד ראש העיר, בסוף כל מי שמגיע לאילת צריך שתהיה לו בדיקה 48 שעות.

דודו קובנסיאנו: למה עשו לגבי הטיסות – לא בהכרח כל מי שנוחת בשדה התעופה, מגיע לאילת, אלא יש כאלה שמגיעים לאזורים אחרים ולא לאילת, אבל מי שמגיע לאילת, צריך לעבור.

דודו קובנסיאנו: לכן כל נוסע באוטובוס, יש חוק – לא יוכל להיכנס לאילת אם הוכרזה אלא אם עבר את הבדיקה.

יעקב אשר: תודה.

גור בליי: עלתה פה הצעה לגבי התחנות המרכזיות, אוטובוסים, גם כדי לקצר הליכים, לעשות שם בדיקות מיידיות גם?

גור בליי: זה משהו ששקלתם אותו?

אודי קלינר: אני לא בטוח שאני רוצה להקים כמה אופרציות.

אודי קלינר: גם ככה זה סופר מסובך.

יעקב אשר: חנן גינת, חבל אילות.

אודי קלינר: אני רוצה לחדד.

אודי קלינר: לכל היותר פעם בשלושה ימים.

אודי קלינר: זה תלוי טכנולוגיה.

אודי קלינר: הבדיקות המהירות יש להם נטייה לרגישות יותר נמוכה.

אודי קלינר: שם צריך אולי את הבדיקות כל שלושה ימים.

אודי קלינר: יכול להיות שאם יעשו את ה-PCR - לא לחכות לבדיקה המהירה אלא ילכו לקופת חולים, יעשו את הבדיקה הרגילה, שהרגישות שלה טובה יותר - שם נוכל לתת יותר ימים – אני מניח שפעם בשבוע נשמע סביר, ב-PCR רגיל.

אודי קלינר: זה מה שעושים בבתי אבות.

יעקב אשר: אני מציע לא להכביד בזה יותר מדי.

יעקב אשר: שמענו את נציג משרד הבריאות.

יעקב אשר: הם אמורים להפעיל שיקול דעת בעניין.

יעקב אשר: נכון שלא תמיד אנחנו אוהבים לסמוך על זה, אבל אני רוצה להתקדם.

יואב סגלוביץ': כרגע אנו מדברים על 72 שעות.

אודי קלינר: לכל היותר.

איילת שקד: זה מוגזם.

איילת שקד: אתם נכנסים לפרטים – תשחררו, תתקדמו.

איילת שקד: תנו למשרד הבריאות להחליט.

יואב סגלוביץ': הוא רצה 48 לפני שעה.

איילת שקד: זה לא הגיוני.

איילת שקד: אנשים שעובדים בחבל אילות, שייתנו להם פעם בשבוע לעשות בדיקה.

איילת שקד: למה צריכים כל שלושה ימים?

יעקב אשר: זה בדיוק הדיון כרגע.

יעקב אשר: כרגע זה 72 שעות.

יעקב אשר: מה שאת אומרת, ואני חושב שגם הגיוני - היומיים שעובדים במסלול הזה צריכים שבוע.

יעקב אשר: אני מסכים עם הרישא שאת אומרת, שאם נתחיל להתווכח על זה, מאחר שיש להם האפשרות לקבל החלטה אחרת – החוק לא מגביל אותם בעניין.

יעקב אשר: אמר כאן כרגע אודי, שלמרות שהרבה פעמים אני לא מסכים אתו – אבל הוא לפחות עומד על דעתו – שבעצם יכול להיות שאם הזמינות של הבדיקות הקצרות, שהן פחות טובות, לא יהיו ויסתמכו על PCR, אולי עליהן יוכלו לדחות לשבעה ימים.

יעקב אשר: לכן לא הייתי מתקן את זה כרגע וזורם קדימה.

יואב סגלוביץ': אם החוק יוצא מחר, החוק אומר, ומשרד הבריאות אומר: 72 שעות.

יעקב אשר: גם יש לאודי אפשרות מחר בבוקר לקבל החלטה שאם זה PCR, זה שבוע.

יעקב אשר: אבל זה לא יקרה מחר.

יעקב אשר: תנו לזוז קדימה.

קריאה: שייתנו לנו כמה שיותר מרחב זמן.

יעקב אשר: הערתך נרשמה לפרוטוקול.

יעקב אשר: ערן הוליס, משרד החינוך.

ערן הוליץ: אני מבקש להביא לתשומת לב הוועדה את נושא החינוך המיוחד.

ערן הוליץ: יש לנו תלמידי חינוך מיוחד שמגיעים מהסביבה גם לאילת, גם למועצה אזורית תמר, יש גם עובדי הוראה שמגיעים.

ערן הוליץ: אנחנו מציעים לפטור – ודאי את התלמידים; גם את המורים.

ערן הוליץ: צריכים להגיע בזמן לבתי הספר.

ערן הוליץ: מדובר באילת על 25 עובדי הוראה, בחמישה תלמידים שמגיעים מהסביבה, ובמועצה אזורית תמר חמישה עובדי הוראה ושני תלמידים שמגיעים.

ערן הוליץ: יש גם לשקול לגבי נהגי הסעות, כי גם אם נפטור את התלמידים, אם הם יתעכבו במחסום כי הנהג צריך להיבדק – איך הם יגיעו בזמן לבית הספר?

ערן הוליץ: יש לשקול את זה.

אודי קלינר: יש בחוק הרשאה לפטור קבוצות מסוימות מבדיקות, אם אני זוכר נכון.

אודי קלינר: זה ברמה העקרונית.

אודי קלינר: ספציפית, לגבי הקבוצות שצוינו פה - אני לא רואה סיבה לפטור את המורים או את נהגי ההסעות.

אודי קלינר: לא חובה להיבדק דווקא בבדיקה המהירה ולהתעכב שעה במחסום.

אודי קלינר: מי שרוצה להיבדק בקופת חולים ולהראות פעם בשבעה ימים שעשה את הבדיקה, לא יתעכב בכלל.

אודי קלינר: הוא מראה את התשובה ונכנס.

אודי קלינר: העיכוב הוא רק למי שבוחר לעשות את הבדיקה המהירה.

אודי קלינר: זה גם שומר על התלמידים ועל העיר.

אודי קלינר: זה חלק מניהול הסיכונים שלנו.

אודי קלינר: התלמידים – אני לא מכיר את האופי – אם יש מישהו שיש לו קושי לשתף פעולה – זה בהחלט יכול להיכנס לקבוצה של ההחרגות שלנו של הפטור מהבדיקה.

אודי קלינר: זה נשקול כשנגיע לפרטים האלה.

אודי קלינר: אנשים מבוגרים, בריאים שיכולים להיבדק – איני רואה סיבה שלא.

אודי קלינר: יכולים לעשות פעם בשבעה ימים את ה-PCR ולהיכנס בלי שום מגבלה ועיכוב לעיר.

יעקב אשר: תודה.

מאיר יצחק הלוי: אם המורים שלנו דואגים – בסבב אנחנו כל הזמן מקיימים בדיקות למורים.

מאיר יצחק הלוי: הם ייכנסו לפול.

מאיר יצחק הלוי: למה להכניסם למערכת נוספת?

מאיר יצחק הלוי: בסבבים שלנו אחת לשבועיים-שלושה המורה נבדק.

יעקב אשר: אז תעשה שהמורים שיוצאים מתוך העיר – קבוצה קטנה יחסית – יכולים גם להחליט שבועיים.

גור בליי: הדרישה לבדיקה פעם בשלושה ימים מאוד מכבידה על החד-יומיים.

גור בליי: השאלה מבחינת המידתיות של ההסדר, זה משליך על זה ברמת הפגיעה בזכות - במיוחד בדיקה פולשנית לא נעימה.

גור בליי: השאלה אם אפשר להאריך את התקופה או לכל הפחות, לקבוע את מה שאתה אומר, שאם הבדיקה היא PCR, לקבוע בחוק שזה יהיה שבעה ימים?

אודי קלינר: זה נורא טכני.

אודי קלינר: 72 שעות מגדיר את הגג.

אודי קלינר: אומר: אתה לא יכול יותר מ-72 שעות.

אודי קלינר: זה בסדר.

אודי קלינר: אם מישהו יגיד: 5 ימים, 9 ימים, ומחר יש טכנולוגיה אחרת – לא נראה לי נכון להיכנס לזה ברמה של חקיקה ראשית.

אודי קלינר: עקרונית, נכון להיום נשמע לי הגיוני אחת לשבעה ימים.

אודי קלינר: הגג שלי הוא שלושה ימים.

אודי קלינר: מי שיתעקש לבצע את הבדיקה המהירה, פעם בשלושה ימים יתעכב לבצע אותו, כי רגישותה נמוכה יותר מה-PCR.

אודי קלינר: אם אני רוצה לשמר את הרמה המקצועית ולמנוע סיכונים לעיר עצמה, זה הכלים שלי.

גור בליי: בשיח אתמול דובר על חמישה או ארבעה ימים, לא?

אודי קלינר: על הבדיקה המהירה?

אודי קלינר: אני לא אמרתי כזה דבר.

אודי קלינר: אם תהיה לי בדיקה יותר טובה שהיא מהירה – אשקול את זה.

אודי קלינר: שלושה ימים זה הגג.

גור בליי: 12ד.

גור בליי: (א) לא ייכנס אדם לאזור תיירות מיוחד, אלא אם כן הציג, בנקודת הכניסה לאזור, תוצאה שלילית בבדיקת קורונה אשר בוצעה במהלך 72 השעות שקדמו לכניסתו לאזור, או אישור החלמה.

גור בליי: (ב) אדם שמתקיים בו תנאי מהתנאים המפורטים להלן, תינתן לו אפשרות לביצוע בדיקת קורונה עם כניסתו לאזור התיירות המיוחד, כאמור בסעיף קטן (א), בלא תשלום, במקום הסמוך לנקודת הכניסה לאזור האמור (בסעיף זה – עמדת הבדיקה), ותוצאות הבדיקה יימסרו לו באופן מיידי: (1) הוא מתגורר באזור התיירות המיוחד או בסביבת האזור; לעניין זה, "סביבת האזור" – היישובים המנויים בהכרזה על אזור התיירות המיוחד, הנמצאים בסביבתו, ואשר תושביהם נסמכים על קבלת שירותים חיוניים או על רכישת מוצרים חיוניים, הניתנים באזור האמור; (2) כניסתו לאזור התיירות המיוחד היא לאחת מהפעולות או המטרות שלהלן: (א) קבלת טיפול רפואי – אנחנו מציעים להוריד את חיוני, או קבלת טיפול סוציאלי חיוני – שוב, מציעים להוריד חיוני - במסגרת רווחה כהגדרתה בסעיף 16(ב); (ב) הליך משפטי שאותו אדם הוא צד לו, בעל מעמד בו או חייב להיות נוכח בו; (ג) הלוויה של קרוב משפחה מדרגה ראשונה;

יעקב אשר: הלוויה, ברית וחתונה של קרוב משפחה.

גור בליי: (ד) הגעה למקום עבודתו הנמצא באזור התיירות המיוחד; (ה) העברה של ילדו שהוא קטין אל ההורה האחר החי בנפרד ממנו והמתגורר באזור התיירות המיוחד; (ו) צורך חיוני אחר או צורך דחוף שאינו מאפשר ביצוע בדיקת קורונה עד המועד הנדרש לפי סעיף קטן (א), והכול באישור רשות החירום הלאומית או גורם ממשלתי אחר שהממשלה הסמיכה לעניין זה, שיינתן לפי נוהל שפורסם לציבור; (ז) פעולה או מטרה אחרת שקבעה הממשלה בהכרזה על אזור התיירות המיוחד.

אנחנו מציעים להוסיף: זה שני חריגים שמופיעים בהקשרים אחרים בחוק.

אנחנו מציעים להוסיף: בנוסף, דבר שלא הופיע פה והעלינו כבר בעבר – האם אפשר להכניס פה גם בני משפחה מדרגה ראשונה של תושבי האזור.

אנחנו מציעים להוסיף: אנו חושבים שגם בהקשר הזה יכול להיות מצב שבו למשך כמה חודשים יהיה אזור תיירות מיוחד.

אנחנו מציעים להוסיף: השאלה האם בן משפחה מדרגה ראשונה לא יוכל להיכנס במסגרת הזאת.

יעקב אשר: לא רק לברית.

דודו קובנסיאנו: לפני שניכנס לחריגים, נעשה את המעטפת.

דודו קובנסיאנו: הסעיפים מדברים – מי שנכנס לאותו אזור שהוכרז כאזור תירותי מיוחד צריך להציג או לעבור בדיקה 72 שעות לפני.

דודו קובנסיאנו: בגלל שבמסגרת האזור הזה אנו פוגעים גם בחופש התנועה של כל מיני גורמים שנחשבים חריגים, במסגרת הצעת החוק תעמוד לזכותם בדיקה מהירה ללא תשלום במקום הסמוך לנקודת הכניסה לאזור, ותוצאות הבדיקה יימסרו מיידית.

דודו קובנסיאנו: כל החריגים שמנויים פה יזכו להטבה הזאת, כי אותם אנשים, תושבים, עובדים וכל מי שמופיע פה, בכל זאת לא יכולים להיכנס באופן חופשי, אז לפחות באנו באיזון להקל עליהם כפי שציינתי.

נינא כהן קרן: רציתי להתייחס להצעת הוועדה להוסיף כל מיני דברים.

נינא כהן קרן: לגבי קבלת טיפול רפואי חיוני – אפשר לקבל.

נינא כהן קרן: רוב הטיפולים הרפואיים - למשל, גם טיפול שהוא נטו אסתטי, גם יכול להיכנס להגדרת טיפול רפואי.

נינא כהן קרן: הכוונה לטיפולים אבל זה לא קריטי.

נינא כהן קרן: אפשר להוריד את "חיוני".

נינא כהן קרן: לגבי טיפול סוציאלי, כן חשוב לנו שתישאר המילה חיוני, כי זה מפנה להגדרה של מסגרת רווחה בחוק, שהיא מאוד רחבה.

נינא כהן קרן: גם בתקופת הסגר, כשאפשר היה לצאת לצורך טיפול סוציאלי חיוני במסגרות רווחה, גם אז היה חשוב לנו להוסיף את המילה חיוני.

נינא כהן קרן: בפועל רוב המסגרות של הרווחה פעלו כרגע, לא היתה בעיה.

יואב סגלוביץ': העיר הכי קרובה להם היא אילת.

יואב סגלוביץ': מה שחיוני בתל אביב, לא חיוני לאילת.

יואב סגלוביץ': אי אפשר לעשות השוואה.

יואב סגלוביץ': יש הייחודיות לעיר הזאת, והיא צריכה לקבל.

יואב סגלוביץ': בסוף אל תשכחו מה אנו עושים פה – לטובת הכלכלה, ואני בעד, ולטובת לתת חיים לעיר הזאת – ואנחנו מאוד בעד – אנחנו בסוף עושים סגר על העיר ועל כל מי שחשוב.

יואב סגלוביץ': לכן צריכה להיות גמישות.

נינא כהן קרן: זו בדיוק הסיבה שיש הרשימה הזאת שכוללת את כל החריגים שלגביהם תיקבע תדירות שונה.

יואב סגלוביץ': תסתכלו על המצב ועל האזור.

יואב סגלוביץ': אין לו לאן לנסוע.

נינא כהן קרן: ההפניה לסעיף 16ה היא הגדרה מאוד רחבה.

יואב סגלוביץ': גם ככה באילת חסרים שירותים.

יואב סגלוביץ': אין שם הכול.

נינא כהן קרן: יש שם, למשל- - -

גור בליי: מה מפריע לכם אם זה כל טיפול סוציאלי?

גור בליי: זה לא אומר שהם ייכנסו בלי בדיקה.

גור בליי: זה רק אומר שהם ייכנסו אם הבדיקה מיידית וללא תשלום.

גור בליי: הרי מדובר פה בסוף- -

יעקב אשר: השיקול פה הוא כלכי או רפואי?

נינא כהן קרן: בסדר.

יעקב אשר: אז כולל כל התיקונים.

יעקב אשר: בבקשה.

גאל אזריאל: אומר למה רשימת החריגים הזאת נמצאת.

גאל אזריאל: מרבית האנשים יכולים להגיע אם יש להם בדיקה שעשו תוך 72 השעות האחרונות.

גאל אזריאל: ברשימה הזאת מופיעים האנשים או שמשתמשים בדרך שגרה בשירותי העיר, שתהיה עיר תיירות מיוחדת, כולל הישובים שמסביב – זה סעיף כשלעצמו – אותם תושבי העיר ומסביב הם קטגוריה אחת.

יעקב אשר: שגרה – הבנו.

גאל אזריאל: בנוסף, הוספנו עוד סיבות – שאנשים חייבים להגיע באופן דחוף.

גאל אזריאל: לכן זה לא מאפשר לעשות את הבדיקה של ה-72 שעות ולעשות את הבדיקה השגרתית שמחכים 24 או 30 שעות עד שמגיעות תוצאות, או מקרים שבהם יש זכות מיוחדת להגיע – למשל, הליך משפטי.

גאל אזריאל: לכן חששנו שאם הבדיקות יהיו בעלות מסוימת, לא נרצה שאותם אנשים יצטרכו לשלם עבור הבדיקה.

גאל אזריאל: לכן כן הוספנו הלוויה, כי לצערנו לא יודעים לפני.

גאל אזריאל: לעומת זאת, ברית, יודעים בדרך כלל שמונה ימים לפני, וחתונה יודעים עוד יותר.

יואב סגלוביץ': ה-PCR הרגיל עולה כסף?

אודי קלינר: נכון להיום כל מי שרוצה להיבדק, יכול להיבדק בחינם.

יואב סגלוביץ': אני מדבר על הזכויות של תושבי העיר.

יואב סגלוביץ': הזמנתי לחתונה 20 איש באילת.

יואב סגלוביץ': אתה אומר לי שיכול להיות שיצטרכו לשלם כסף לחתונה, בניגוד לכל תושב אחר במדינת ישראל.

יואב סגלוביץ': כן, זה יעלה כסף.

יעקב אשר: זה לא כזה קריטי, בטח לא רפואי.

נינא כהן קרן: זה משאב שיבוא על חשבון תושבי אילת.

יעקב אשר: כל אדם נורמלי שצריך להגיע – אם סבתא רוצה להגיע לחתונה של הנכד שלה או לברית של הנכד שלה, הוא לא צריך לחשוב כל תושב אילת שהוא צריך לממן לה גם את כרטיס הטיסה, גם את הבדיקה וגם עוד כמה דברים.

יעקב אשר: שנית, כנסו להיכגיון של בני אדם.

יעקב אשר: רובם יעשו את ה-PCR קודם כי אף אחד לא רוצה להגיע למקום ולהיתקע.

יעקב אשר: אני אומר את זה ככה להשאיר את זה פתוח, כי בסוף זה שגרת החיים, שבה אנו לא רוצים.

יעקב אשר: גם ברית זה שגרת חיים.

יעקב אשר: גם חתונה יכולה להיות שגרת חיים.

יעקב אשר: מאחורי חתונה עומדים אנשים – סבתא שרוצה לראות את הנכד שלה מתחת לחופה.

יעקב אשר: למה לשגע אותם?

גאל אזריאל: אין מניעה משפטית.

גאל אזריאל: רצינו להבהיר את הרציונל.

גאל אזריאל: אם אפשר להתייחס לחריג האחרון – אין לי הערות לקודם - הוא מאוד כללי, רחב ועמום.

גאל אזריאל: לא ברור למה הכוונה.

גאל אזריאל: זה מאוד רחב.

גאל אזריאל: בדרך כלל התקנות מגבילות פעילויות.

גאל אזריאל: לא מתירות אותן.

גור בליי: בסדר.

גור בליי: נשאיר רק את (ח).

יואב סגלוביץ': כדאי להשאיר גם סעיף סל נוסף.

יואב סגלוביץ': בניגוד לתקנות של סגר, פה זה מצב הפוך.

דודו קובנסיאנו: יש סעיף סל.

יואב סגלוביץ': אני חוזר לתושבים.

יואב סגלוביץ': תשכחו מהתיירות רגע.

יואב סגלוביץ': יש אנשים שלא עוסקים בתיירות, והם צריכים להרגיש שהם חיים במקום נורמלי ושפוי.

יואב סגלוביץ': כדי לאפשר את חיי העיר, נכון שצריכים לעשות בדיקות.

יואב סגלוביץ': תנו את סעיף הסל הזה, את האפשרות לשר הבריאות, לראש העיר, לא הממשלה, שבמקרים האלה – אין את זה בתקנות, סעיף שנותן שפיל.

יואב סגלוביץ': הרי מדובר פה על האפשרות להיכנס לעיר.

יואב סגלוביץ': העיר הזאת היא בסגר כלפי תושבים.

דודו קובנסיאנו: יש גם סעיף קטן (ו) שמדבר על צורך חיוני.

יואב סגלוביץ': לא חיוני.

יואב סגלוביץ': צורך אנושי.

יואב סגלוביץ': כנסו לנעליהם של תושבי העיר.

יעקב אשר: מי אתה רוצה שיחליט על זה, מה אנושי ומה לא?

יואב סגלוביץ': מצדי, ראש העיר, שר הבריאות.

יואב סגלוביץ': לא הממשלה.

יואב סגלוביץ': תנו שפיל.

יואב סגלוביץ': משהו.

מאיר יצחק הלוי: עלה רעיון שיהיה ועדת חריגים שמורכב מהרשות המקומית, מרח"ל – זה לא רעיון שלי, ואני בעד.

מאיר יצחק הלוי: אני חושב שנכון שזה יקרה, יחד עם גורמי הבריאות, ונוכל לטפל בהיבטים האלה.

יעקב אשר: אני בעד.

יעקב אשר: מי נגד?

נינא כהן קרן: סעיף (ח) נכנס בסעיף (ו).

נינא כהן קרן: מה שסעיף (ו) נותן – כן אתה צריך לפנות למישהו שנותן לך את האישור הזה.

נינא כהן קרן: אחרת סיוע לאדם שיש לו קושי ומצוקה זה מאוד רחב.

קארין אלהרר: מה נגיד לאדם עם הקושי והמצוקה?

נינא כהן קרן: הוא פונה לרשויות החירום.

גור בליי: כל הרעיון זה המיידיות.

נינא כהן קרן: אחרת מאבדים את היכולת לאכוף.

קארין אלהרר: אתם הבנת את הצורך של אנשים שיעזרו להם בקושי ובמצוקה.

קארין אלהרר: גם בתקופה הקשה ביותר פתחתם בתקנות אופציה שאנשים יבואו לבני המשפחה שלהם שזקוקים לעזרה.

קארין אלהרר: את אומרת: לא ניתן את החריג הזה לאילת?

נינא כהן קרן: לא.

נינא כהן קרן: אני אומרת שזה מופיע בנוסח, בסעיף (ו).

שי סומך: כל אדם יכול לטעון שהוא מסייע לאדם שיש לו קושי או מצוקה, ולך תוכיח אחרת.

שי סומך: כל התיירים יכולים להיכנס בסעיף הזה.

יואב סגלוביץ': בתקופה של סגר היה אישור.

יואב סגלוביץ': היינו כאן, זה נמצא בתקנות.

יואב סגלוביץ': זה העתק הדבק מתוקפת של סגר.

נינא כהן קרן: רח"ל שגם תנחה, נותנים את זה בצורה די נדיבה.

קארין אלהרר: למה בתקופת הסגר הקשה ביותר שידענו זה היה בסדר מבחינת

קארין אלהרר: כם שיהיה סעיף נפרד, ופה לא?

נינא כהן קרן: כי דובר על עניין אחר – איסור יציאה ממקום המגורים.

נינא כהן קרן: לא נגיד שכל פעם שהוא יוצא מהבית ישלח פרס לרח"ל ויקבל אישור לצאת מהבית.

נינא כהן קרן: פה זה עניין אחר לגמרי.

נינא כהן קרן: כניסה לעיר – יכולה להיות תדירות שונה, יכול להיות עם פטור או יכול להיות עם בדיקה מיידית שבאה על חשבון התושב, ואנחנו לא רוצים שכל אדם שיבוא- - -

קארין אלהרר: כמה את חושבת שישתמשו בזה?

יואב סגלוביץ': זה לא תל אביב רמת גן.

יואב סגלוביץ': אתם עולים על כביש הערבה – נכנסתם לעולם אחר.

יואב סגלוביץ': אילת נמצאת בסגר חיובי לטובתה.

יואב סגלוביץ': אני בעד.

יואב סגלוביץ': תנו את השפיל בסוף.

יואב סגלוביץ': משרד הבריאות, הרופא המחוזי.

יואב סגלוביץ': משהו.

אודי קלינר: מה חסר לך בסעיף (ו)?

יעקב אשר: אם לא דחוף ולא חיוני, אדם יכול לעשות בדיקת PCR ושלום על ישראל.

יואב סגלוביץ': מדובר על כסף?

קארין אלהרר: מהו צורך חיוני?

גור בליי: כל היתרון פה הוא במיידיות.

גור בליי: השאלה, גם אם מכניסים את זה להגדרה, אם זה מספיק מהיר.

גור בליי: סבתא שלי מתגוררת באילת, ואני רוצה לבוא לעזור לה כי שברה את הרגל.

גור בליי: אני צריך לקבל אישור מרח"ל, אז אני יכול לעשות PCR.

סתיו קבלו: אנחנו שוקלים אפשרות שהאישור לא יהיה של רח"ל אלא ברשות המקומית בהנחיות של רח"ל או פיקוח כזה.

סתיו קבלו: הפנייה לא תהיה לרח"ל.

סתיו קבלו: הכוונה כן תהיה לצורך חיוני או דחוף.

יואב סגלוביץ': גם ככה כל האופרציה- - -

סתיו קבלו: אנחנו מבינים את זה.

יעקב אשר: אנחנו ממליצים לכם ללכת בכיוון הזה.

סתיו קבלו: זה נשקל.

גור בליי: מכניסים את זה ל-(ו)?

סתיו קבלו: שהאישור לא ייכנס דרך רח"ל אלא על-ידי חמ"ל.

גור בליי: שזה ייכנס כאחת הנסיבות.

נינא כהן קרן: אבל שדורש אישור מראש.

גור בליי: נשב על זה אתם.

גור בליי: יכול להיות שאם זה קרוב משפחה, להראות שזה קרוב משפחה, לא כל אדם, ואז אפשר לעשות את זה גם בלי אישור.

נינא כהן קרן: השוטר במחסום ישלח את זה לרשות שתבדוק את זה.

נינא כהן קרן: מישהו יצטרך לבדוק את זה.

נינא כהן קרן: זה פחות לעכב אחר כך במחסום את כל הבקשות מהסוג הזה.

גור בליי: בלי קשר ל-(ח) - מה לגבי לאפשר לבן משפחה מדרגה ראשונה להיכנס – מקובל?

גור בליי: זה מופיע בשאלות שלנו.

גור בליי: שיהיה חריג ליהנות מהבדיקות המיידות והחינמיות – קרוב משפחה מדרגה ראשונה שהוא תושב אילת.

נינא כהן קרן: אם זה צורך חיוני או סיוע- - -

מאיר יצחק הלוי: אם הבן שלי רוצה לבקר אותי, מה הוא צריך לעשות?

גור בליי: יש פה תושב שרוצה להמשיך לקיים את שגרת חייו.

גור בליי: אנחנו מבינים את הצורך הכלכלי, אבל יש פה גם הזכויות של התושבים המקומיים.

אודי קלינר: לא מונעים מהם.

גור בליי: אם זו אשה מבוגרת שצריכה לעשות את הבדיקה - לא על כל חבר.

גור בליי: על קרוב משפחה מדרגה ראשונה.

אודי קלינר: אם זה ביקור מתוכנן מראש – גש לקופת חולים, תיבדק ותעשה את זה.

אודי קלינר: אם עניין חיוני – דחוף.

אודי קלינר: אם זה לא מתוכנן, ואני חייב להגיע- - -

קארין אלהרר: אתה שוב מתעלם מהעובדה שאין לך הגדרה ברורה למהו חיוני ודחוף.

יעקב אשר: הוא מדבר על שגרת חיים.

קארין אלהרר: הוא רוצה להיכנס להגדרה הזאת, ואני אומרת לך שהביקור של קרוב המשפחה שלי מהדרגה הראשונה הוא לא דחוף אבל נחוץ לי.

קארין אלהרר: ואני תושבת העיר.

אודי קלינר: הוא יכול להיכנס.

גור בליי: אבל זה סרבול מאוד גדול.

גור בליי: בסוף משך חודשים - ואין פה סיכון בריאותי.

גור בליי: הוא ייבדק בכל מקרה.

גור בליי: בסוף יש פה תושבים שיש להם זכויות ורוצים לקיים שגרת חיים.

גור בליי: למה אי-אפשר להקל?

אודי קלינר: זה לא מדויק, כי בדיקה מהירה לא רגישה כמו ה-PCR, אז כבר שכאני שולח אותו לבדיקה מהירה, אני מוריד רמה של רגישות.

אודי קלינר: אם זה היה אותו דבר, הייתי מסכים אתך.

אודי קלינר: אם זה מתוכנן מראש, גש תיבדק.

יואב סגלוביץ': ה-PCR תמיד יהיה חינם?

אודי קלינר: לא יכול לומר תמיד.

אודי קלינר: בטווח הקרוב לפחות.

יעקב אשר: כל עוד ירצו לעודד בדיקות במדינה.

אודי קלינר: כל עוד יש לנו השפע היחסי של הבדיקות ורמת התחלואה – לא רואה סיבה שלא.

יואב סגלוביץ': היום לא צריך הפניה.

יעקב אשר: שום דבר.

מאיר יצחק הלוי: היושב-ראש, משפחה גרעינית – תקלו על תושבי אילת.

מאיר יצחק הלוי: אנחנו רחוקים מהמשפחות שלנו.

מאיר יצחק הלוי: דיברנו על זה כמה פעמים.

מאיר יצחק הלוי: גם הם לוקחים את האחריות על עצמם.

מאיר יצחק הלוי: תאפשרו לנו.

יעקב אשר: מדברים על בדיקות החינם, על המיידי נדבר.

יעקב אשר: נציג משרד הבריאות אומר:

יעקב אשר: אם יש משפחה – אם זה לא דחוף, הם עושים בדיקה.

מאיר יצחק הלוי: אם רוצים לבקר באופן ספונטני את הסבתא, צריכים?

מאיר יצחק הלוי: אנחנו בעצר?

מאיר יצחק הלוי: מה ההיגיון בזה?

מאיר יצחק הלוי: יש כאן מאות סבתות וסבים שרוצים שהנכדים שלהם יבקרו אותם.

מאיר יצחק הלוי: הם צריכים להיות בעונש משום שהם גרים באילת?

מאיר יצחק הלוי: גם ככה אנחנו רחוקים.

מאיר יצחק הלוי: ואני לוקח בחשבון שאנשים מבינים שלא יגרמו לחולי, בכך שכל אחד ייקח את האחריות על עצמו.

יעקב אשר: להיבדק הם יצטרכו.

מאיר יצחק הלוי: אבל שלא יכבידו בכסף ולא במנגנונים בירוקרטיים.

מאיר יצחק הלוי: שייכנסו כמו שנכנסים כולם.

אודי קלינר: אני מבין.

אודי קלינר: יותר נוח להתעכב שעה בכניסה לעיר, ויכול להיות שתצא חיובי וכל הנסיעה תהיה לשווא.

יעקב אשר: איך החיובי חוזר הביתה?

אודי קלינר: עם האוטו שהגיע.

אודי קלינר: עושה אחורה פנה.

אודי קלינר: יש חקירה, אבל זה כבר סיפור אחר.

אודי קלינר: אני אישית הייתי מעדיף להיבדק מראש, לדעת שאני נקי ולהגיע לאילת בשקט.

אודי קלינר: אם זה חיוני דחוף – אתה מגיע ונבדק.

אודי קלינר: אני לא בטוח שזה האינטרס של אותו בן משפחה.

יואב סגלוביץ': נמצא פה ראש העיר.

יואב סגלוביץ': זה הבקשה שלו.

נינא כהן קרן: קרובי המשפחה שלהם לא בהכרח גרים בערים ירוקות.

גור בליי: לא אומרים לוותר על בדיקה.

גור בליי: על אומרים על אופן- - -

יעקב אשר: הם אומרים שעדיף להם שיהיה PCR א' בגלל שזה יותר אמין.

יעקב אשר: זה אחת.

יעקב אשר: שתיים, הם לא רוצים לבזבז מלאים של הבדיקות הקצרות.

קארין אלהרר: אז מה היתרון של תושב אילת?

יעקב אשר: יש פה איזון אינטרסים – מצד אחד, העיר שלו לא מתמוטטת כלכלית והשכנים שלו לא יהיו מובטלים, אבל יכול להיות שאותו אדם שגר באילת, ויש לו אולם שמחות בבאר שבע, והוא לא עובד כמה חודשים טובים ולא מרוויח כסף, גם סובל מזה, גם כל הפתיחה שקרתה לו בעיר לא עשתה לו דבר ברמה האישית, וגם סבתא שלו צריכה לבוא להיבדק לפני שהיא באה לבקר.

יעקב אשר: אנחנו לא יודעים לרדת לרזולוציות האלה עד הסוף.

יעקב אשר: הייתי מציע שהעירייה תרכוש כמה אלפי בדיקות כאלה.

מאיר יצחק הלוי: בינתיים העירייה לא מקבלת 70% מארנונה כי אין לאנשים מה לשלם.

מאיר יצחק הלוי: איתן יצחק, בבקשה, סגן ראש רח"ל.

איתן יצחק: צהריים טובים.

איתן יצחק: האמירה שלך אתמול, חבר הכנסת יעקב אשר, שאמרת שרח"ל בורחת מאחריות – רח"ל עוסקת ללא הפסקה בהרבה פעילויות, גם בתוך זה ריכוז הדיון הזה, עם כל הגופים, לתאם אותם כדי לדבר בשפה משותפת, בין היתר על צורך חיוני אחר.

איתן יצחק: לגבי מה זה צורך חיוני אחר, כי אנחנו עוסקים היום באזורים מוגבלים בסוגיה שנקראת צורך חיוני אחר.

איתן יצחק: הכול כתוב בהצעת החוק, בהתאם לנושא, בהקבלה לאזורים מוגבלים.

איתן יצחק: הנושא הזה מביא לפתחנו היום במג'ד אל-שאמס וב- - - ולפני כן בבני ברק ובמקומות אחרים שהפעלנו אלפי פניות מדי יום של נושאים הכי טכניים שאתה יכול להעלות על הדעת – בין היתר, אנשים שלא מבינים את החוק, לא מבינים מה לעשות.

איתן יצחק: מחפשים מפלט למי לפנות, ובסוף הכול מגיע.

איתן יצחק: יש לנו הפעלה של 24/7 של מערכת אנושית, שכל הזמן עונה לפניות.

איתן יצחק: בסופו של דבר רח"ל כגוף אסטרטגי, שאנו רוצים לבנות עצמנו כמטה לאומי שמסייע למשרד הבריאות, מסייע לכולם לנהל את הקורונה – אנחנו משקיעים לא מעט אנשים בפתרונות של בעיות.

איתן יצחק: לכן כשאני מסתכל היום על הנושא של אזורים ירוקים - פנינו אתמול גם למשרד הבריאות, גם למשרד המשפטים, למשרד התיירות לבקש לקחת את רח"ל רגע אחד ולחשוב שוב אם זה התפקיד שלנו בהקשר לאילת.

איתן יצחק: אני חושב שאנחנו לא רוצים לברוח מאחריות, רוצים לסייע, אבל אם רוצים לשנות בטרמינולוגיה, נוכל להנחות, לתת פיקוח, אבל ללוות את האירוע הזה עם חמ"ל ושוב להשקיע אנשים במטה כל כך קטן - זה יעיב עלינו ביכולת לפתח ולפעול ביתר המשימות.

איתן יצחק: לצד הדברים האלה, אזורים ירוקים – בשונה מאזורים מוגבלים – זה לחודש ימים ויותר.

איתן יצחק: זה אומר שאנחנו צריכים להשקיע בקצוות יותר אנשים.

איתן יצחק: אני חושב שראש הרשות הוא האדם שיכול לנהל את האירוע הזה.

איתן יצחק: נוכל להיות לצדו בתכנון ובהנחיה, אבל להקים חמ"ל ברשות המקומית זה משימה שתכניס אותנו לאזורים הכי טכניים שעלו בדיון הזה.

איתן יצחק: לכן עמדתנו, להימנע ככל הניתן להגדיר אותנו כעוסקים לצורך חיוני אחר, אבל ליתר דיוק, אפשר אולי להוסיף אותנו כאחד מהצדדים בתחום ההנחיה לראש הרשות או למי מבא כוחו.

יעקב אשר: השיח הזה צריך להיות ביניכם לבין משרדי הממשלה.

יעקב אשר: זה לא התפקיד שלנו, להכריע בעניין הזה, אני חושב.

סתיו קבלו: זה נמצא בשיח.

יעקב אשר: אני מבקש, עד שיהיה הסיכום הסופי, תדאגו שבנוסח הסופי זה יבוא לידי ביטוי, איך שתחליטו.

יעקב אשר: העיקר שתהיה למישהו אחריות.

איתן יצחק: זה מה שניסינו לעשות במשרד המשפטים, בריאות ותיירות.

יעקב אשר: תודה, יצחק איתן.

נינא כהן קרן: לגבי (ט), הגעה לפעילות בגופים, במוסדות או במסגרות או לפעילויות, לשירותים או לתכניות שהותרו בחוק זה או בתקנות לפיו.

גור בליי: הורדנו.

קארין אלהרר: הגענו לאטרקציות?

יעקב אשר: אנחנו צוללים לדברים קטנים וחשובים.

יואב סגלוביץ': אולי נעבור ל-12ה, ואז הכול יהיה קל יותר.

יעקב אשר: נעבור ל-12ה.

יעקב אשר: זה נושא שעלה אתמול, עלה הבוקר.

יעקב אשר: תקריא את הנוסח הממשלתי פלוס ההצעה שלנו.

גור בליי: זה בעמ' 10.

גור בליי: הצעת החוק אומרת מין הוראת שמירת דינים: אין בהוראות סימן זה כדי לגרוע מסמכות הממשלה לפי סעיף 4 להתקין בתקנות כאמור בסעיפים 6 עד 12 הוראות ייחודיות לאזור תיירות מיוחד, ובכלל זה הוראות מקילות מההוראות לפי סימן זה.

גור בליי: פה חשבנו שגם אם היינו נשארים עם הנוסח הזה, צריך לומר שאלה הוראות שכרוכות בהכרזה על האזור כאזור תיירות מיוחד.

גור בליי: אתה נותן הקלות לדברים שנובעים מעצם ההכרזה כאזור תיירות מיוחד, אבל זה לא מספיק כי זה רק מאפשר בצורה רחבה לממשלה לעשות כהבנתה.

גור בליי: זה לא מחייב אותה אפילו לעשות תהליך שקילה בעניין הזה.

גור בליי: ההצעה שלנו היתה פה – והיא מאוד מרוככת - זה לא הצעה שמחייבת את הממשלה לפתוח אלא מחייבת אותה לעשות את השקילה.

גור בליי: אקריא את זה.

גור בליי: אין בהכרזה על אזור תיירות מיוחד כדי לגרוע מתחולת הגבלות שנקבעו בתקנות לפי סעיפים 6 עד 12 – זה כמו שיש - ואולם הממשלה תקבע הקלות להגבלות בעניינים המפורטים להלן, אם שוכנעה כי ההקלות נדרשות על מנת לאפשר פעילות תיירותית באזור וכי אין בהן כדי להביא להתפשטות רחבה של נגיף הקורונה בהתחשב בהגבלות המנויות בסעיף 12ד: (1) פתיחה לציבור של מתקני ספורט, גינות, גני שעשועים, חופים, פארקים וכיוצא באלה במרחב הציבורי שהוגבלו לפי סעיף 7(א)(3); (2) פתיחה של עסקים לפי סעיף 8, לרבות לעניין קבלת קהל בהם, והקלות על ההתקהלות או על מספר השוהים בעסקים כאמור; (3) קיום אירועים לפי סעיף 9.

גור בליי: בעצם ההצעה היא לא לחייב לפתוח אלא רק לחייב לעשות שיקול דעת על כל פתיחה בין הצורך - קיום אירועים זה כנסים, הופעות.

גור בליי: בעיר.

גור בליי: באופן כללי.

קארין אלהרר: במלון עצמו?

גור בליי: בעיר.

יעקב אשר: זה משאירים לשיקול דעת שלהם.

דודו קובנסיאנו: התיקון הזה מדבר שבהכרזה היא תוכל כבר לקבוע או לעשות את ההקלות או בתקנות?

גור בליי: הנוסח הזה הלך, בגדול, עם הנוסח של הממשלה.

גור בליי: הוא אמר: בתקנות.

גור בליי: אבל בהחלט אפשר לעשות משהו אחר ולומר שאת התהליך הזה יעשו כבר בהכרזה, ולומר שהממשלה תקבע בהכרזה הקלות.

גור בליי: זו גם אפשרות.

גור בליי: אבל העניין, שבדרך כלל ההכרזה היא יותר רזה.

גור בליי: היא אקט שמכריז על משהו כאזור תיירות מיוחד.

גור בליי: בדרך כלל הדברים האלה נקבעים בתקנות, הפרטים.

שי סומך: יש בזה היבטים פליליים, אי-אפשר לקבוע בהכרזה.

גאל אזריאל: ההקלות כוללות גם תו סגול שלם עם הרבה תנאים קטנים.

גאל אזריאל: זה לא מתאים להכרזה, ונראה לי שהוועדה תרצה- -

שלמה קרעי: אנחנו גם מדברים על דברים שלפי תו סגול, תו סגול מחמיר אפילו – אבל בלי לקיים אטרקציות, אירועים במלון, כל החופשה מתייתרת.

גאל אזריאל: אלה שני דברים שונים.

גאל אזריאל: הכנסת בלי שום שאלה משפטית אפשר להחליט שעם פתיחת המלון ייפתחו כל מתקני המלון או חלק יותר רחב ממה שנמצא בהצעת החוק הממשלתית, משפטית, אבל ככל שלא רוצים לכתוב שמלכתחילה ייפתחו המתקנים האלה, אלא שיש סמכות לפתוח אותם, נכון שזה יהיה בתקנות ולא בהכרזה.

יעקב אשר: יסלחו לי חבריי שאני לפעמים נראה כאילו הולך צעד קדימה, צעד אחורה, אבל זה לא כך.

יעקב אשר: אני חושב שזה לא צריך להיות בהכרזה.

יעקב אשר: אני חושב שההצעה הזאת של הוועדה – שוב - כאנשים פוליטיים וכסוחרים, לא שמנו את זה כעמדה קיצונית כדי להתפשר על עמדה אחרת.

יעקב אשר: אני אומר דברים ביושר, ונציגי משרד הבריאות מכירים אותי פה.

יעקב אשר: אני יודע גם לומר לא לדברים שאולי אני חושב וגם חבריי.

יעקב אשר: אני חושב שזה לא צריך להיות בהכרזה אלא בתקנות.

יעקב אשר: אפשר לשקול את זה.

יעקב אשר: בעת הזו אני רוצה שהתוויית החשיבה של הממשלה תהיה בהתוויה הזו, שהוועדה כרגע הקריאה אותה.

יעקב אשר: הנוסח הזה משאיר בידי הממשלה את מרווח שיקול הדעת.

יעקב אשר: הוא עושה שכל, כי כל רעיון האזור המיוחד בא בגלל תיירות ובגלל צורך בתיירות.

יעקב אשר: אז אם יש דברים שנובעים מהצורך הזה, ועדיין אינם דורסים את הבריאות - הממשלה, אנא תחליטי.

יעקב אשר: לא אמרנו איך, לא אמרנו מה או מתי.

יעקב אשר: זה התפקיד שלכם, אם שכחתם.

יעקב אשר: בבקשה.

שלמה קרעי: אני מסכים בכל מה שנוגע לכל המרחב הירוק, אבל כפי שב-12ג כתבנו מה מותר בהכרזה עצמה – הפעלת בריכת שחייה, במלון עצמו.

יעקב אשר: אם אתה נותן כנסים במלון ולא נותן בעיר, יש פה משהו לא הגון, כי ליד בית המלון יש אולם נפרד, אותו גודל.

יעקב אשר: למה?

שלמה קרעי: לא מכיר אולמות אירועים באילת ובים המלח.

יעקב אשר: בים המלח השאלה הרבה יותר פשוטה כי אין שם השלכות על בחוץ.

יעקב אשר: לכן כל החלטה שיחליטו – יש אפשרויות להחליט.

נינא כהן קרן: המטרה של ההחלטה הזו לתת חמצן לאזורים האלה.

שלמה קרעי: מי יבוא לחופשה כשאתם לא אומר ים שיש הופעה?

שלמה קרעי: רק לבוא לישון?

קארין אלהרר: אני כתיירת לא אלך למקום שיש בו רק מיטה.

מאיר יצחק הלוי: מי שאומר דבר כזה, מנותק לחלוטין מההוויה העירונית.

מאיר יצחק הלוי: יסלחו לי חבריי במשרד הבריאות – אגב, זה גם לא דעתו של השר.

מאיר יצחק הלוי: דיברתי איתו שוב.

מאיר יצחק הלוי: אני מצטער על מה שקרה.

מאיר יצחק הלוי: השר חזר בו מהשיחה.

מאיר יצחק הלוי: שוב אומר - אין מצב שמגיע תייר להיכנס ולהיקלט בבית מלון.

מאיר יצחק הלוי: מה ההיגיון?

מאיר יצחק הלוי: הוא צריך לעבור בדיקות.

מאיר יצחק הלוי: אני חוזר ואומר וחשבתי שאנחנו אחרי זה – הרי לא הגיוני שמסעדה שמפעיל אותה תושב אילת, ולידו בית מלון, יסתכל בעיניים כלות ובוכיות אחרי שלא עבד חצי שנה, כשבבית המלון פותחים את המסעדה ואצלו - לא.

מאיר יצחק הלוי: זה אותו אדם שעבר את כל הבדיקות.

מאיר יצחק הלוי: במקום ללכת למסעדה א', ילך למסעדה ב'.

מאיר יצחק הלוי: איפה הבעיה?

מאיר יצחק הלוי: זו דוגמה אחת.

מאיר יצחק הלוי: ויותר מזה – מבלי להיות אפידמיולוג, לי נראה שכשאתה יוצא לשטח, למרחבים הפתוחים – אתם אומרים את זה כל הזמן – תהיו כמה שיותר בחוץ, מה הבעיה לתת אטרקציות ומסחר, ולתת לאנשים את הנופש ולאפשר לנו לכלכל את חיינו?

מאיר יצחק הלוי: מה כל כך מסובך?

קארין אלהרר: מחייבים כל אדם שמגיע לעשות בדיקות על בדיקות.

יעקב אשר: אנחנו חייבים לסגור את הדיון.

יעקב אשר: מה שיעורי הבית מבחינתנו – קראנו את רוב החוק.

יעקב אשר: יש לנו עוד חלק להקריא.

יעקב אשר: נגענו בנקודות הגדולות.

יעקב אשר: שוב – נציגי הממשלה, הוועדה וגם ראש העיר, שדרישתו היתה הרבה יותר חזקה משמופיע כאן בניסוח הזה, אבל גם הוא מבין שזה המאסט הבסיסי שצריך להיות, ואנחנו גם מבינים אותו – אחרת הוא לא יכול לחזור לעיר.

יעקב אשר: יזרקו עליו את הבדיקות הזמניות האלה.

יעקב אשר: הנוסח הזה הוא נכון, אפשר לתקן אותו במילה אחת לכאן או לכאן.

יעקב אשר: אני מבקש שתעברו על הדברים האלה.

יעקב אשר: אני מבקש מהיועצים המשפטיים – תשתדלו עוד היום, כי אני לא יודע מתי אוכל לעשות את הוועדה.

יעקב אשר: חשוב לי שתאמר את הנקודות, ואבקש מכם להכין את ההצעה שלנו.

יעקב אשר: נקריא הכול.

יעקב אשר: מקווה שתהיה בהסכמת משרד הבריאות.

נינא כהן קרן: יש הרבה שיעורי בית על הנוסח, אבל יש שני נושאים מהותיים, ואנחנו כמובן מייצגים את עמדת הממשלה ועמדת משרד הבריאות – הסעיף של העסקים שאנו מבקשים שיהיה כמו בנוסח של ההצעה המקורית.

יעקב אשר: הבנתי את יואב קיש בבוקר.

יעקב אשר: לא מבין איך אמרו לי ככה וחזר בו.

יעקב אשר: עדיין, בלי כל קשר – זו תהיה עמדת הוועדה.

יעקב אשר: אני לא עושה מחטפים.

יעקב אשר: אם משהו רוצה לעשות צעדים מצידו – שיעשה מה שהא רוצה.

יעקב אשר: עדיין אנו מנסים לעשות את זה בגדר משא ומתן הגיוני בלי אמוציות וסליחה שאני ואמר – גם בלי כוחנות.

יעקב אשר: זו כוחנות אפידמיולוגית, שהיא אפילו לא אפידמיולוגית.

יעקב אשר: אני לא אומר את זה לאנשים שנמצאים פה.

יעקב אשר: אם אתה כזה גיבור לומר: אל תדבר איתי, ואתה יודע לעמוד בלחצים שלנו, אתה לא יודע לעמוד בלחצים של מישהו אחר?

יעקב אשר: שטויות.

יעקב אשר: אני מבקש מכם להתכנס לדברים האלה.

יעקב אשר: יהיה הנוסח שלנו, יהיה הנוסח שלכם.

יעקב אשר: תציגו את שלכם.

יעקב אשר: אני לא אומר לכם ללכת בניגוד לעמדת המשרד או השר.

יעקב אשר: מי שיעצור את התהליך, שייקח את זה על עצמו.

גור בליי: בהנחה שלא פספסתי – רשמתי שישה דברים משמעותיים, לא מדבר על פסיקים, שהיה סיכום שתחזרו אלינו לגביהם: אחד, אם יש מחסור זמני בבדיקות מיידיות, איך זה משליך גם על סעיף הביטול וגם על הכניסה של תושבים.

גור בליי: שתיים, אמרתם שתבדקו לגבי מתקני אירוח, אם פחות מ-11 חדרים.

גור בליי: למה הם לא נכנסים?

גור בליי: שלוש, המשמעות של תעודת המחלים – גם אם לא לקבוע סייגים באופן מוחלט אבל לקבוע נוסחה שקובעת חזקה שייקבעו סייגים אלא אם היא נסתרת.

גור בליי: ארבע, לגבי אזורים נוספים מעבר לים המלח ואילת – בהנחה שהצעת הוועדה היא שתהיה האופציה הזאת, נשמח לבוא אתכם בדברים לגבי הקריטריונים שאתם רואים כנכונים – מה הפעלתם על אילת וים המלח שיהיה שוויוני.

יעקב אשר: אני מוכן הפוך – אם אתם לא רוצים להוסיף קריטריונים – בהצעה שלנו כן מופיעים קריטריונים.

יעקב אשר: אני לא אומר להוסיף.

יעקב אשר: מה שמופיע היום בחוק, יכול לשמש גם לאופציה.

גור בליי: שהם יבואו.

גאל אזריאל: על הקריטריונים הספציפיים נדבר עם הייעוץ המשפטי.

שלמה קרעי: מה ההיגיון – חדרי אוכל מותר, שאנשים זזים, אוכלים, וקפסולות באולם, בהופעה, לפי התו הסגול – מחמיר או לא?

יעקב אשר: לא עכשיו.

יעקב אשר: אנחנו מסכמים.

יעקב אשר: זה נמצא.

גור בליי: ארבע זה הנושא של הקריטריונים להכנסת אזורים נוספים.

גור בליי: חמש, הסוגיה של הגורם המאשר לעניין הצורך החיוני האחר – רח"ל, הרשות המקומית, כל הסיפור הזה.

גור בליי: שש, מה שדיברנו עכשיו – פתיחת עוד עסקים.

גור בליי: אם תקראו טוב – אין פה שום אמירה שחייבים לפתוח.

גור בליי: חייבים לשקול ולאזן מול שיקולים רפואיים.

גור בליי: זה מה שממילא אתם עושים.

מאיר יצחק הלוי: לחבריי ממשרד הבריאות - מדובר פה באנשים שמשוועים להתפרנס.

מאיר יצחק הלוי: מדובר פה בקריסה מוחלטת.

מאיר יצחק הלוי: זה גם בריאות הנפש.

גור בליי: והדבר השביעי והאחרון – זה עלה כבר - לגבי הפגיעה בתושבי המקום.

גור בליי: כדי שהיא תהיה מידתית ככל הניתן, כן לבדוק כמה שניתן, לקבוע לגבי התדירות וגם לגבי החרגה של אוכלוסיות מסוימות – אנשים עם מוגבלות, תינוקות.

גור בליי: אני מבין שיש שיקול דעת לעשות את זה בהכרזה ספציפית אבל השאלה אם אי-אפשר בחוק לקבוע רף מסוים לגבי האוכלוסיות.

גור בליי: אלה שבעת הדברים שעלו עד כה כשיעורי בית לממשלה.

יעקב אשר: אני מאמין שאלה יישארו.

יעקב אשר: לכן אני מציע/ מבקש – נצלו את הזמן בין הוועדה עד הוועדה הבאה, ננסה לעשות מאמץ, לא יודע מתי, כדי שנוכל לבוא בהסכמה, להקריא את הנוסח.

יעקב אשר: אולי מילה לפה, מילה לשם.

יעקב אשר: הבנו את הרציונל והבנתם אותי.

יעקב אשר: אני לא בא לתת ברקסים או לתת גז מטורף.

יעקב אשר: צריך שיהיו איזונים סבירים ונורמליים.

יעקב אשר: יש עוד כמה אנשים בזום שידברו בהמשך הישיבה, כשתהיה.

יעקב אשר: תודה רבה, הישיבה נעולה.